Vodič za putovanje do i sa Kosova: Koliko vredi srpski, a koliko kosovski pasoš - BBC News na srpskom\nVodič za putovanje do i sa Kosova: Koliko vredi srpski, a koliko kosovski pasoš\nNatpis na slici Na Kosovu ovaj pasoš više ne vredi\nMilica Andrić Rakić iz Mitrovice ima srpski pasoš izdat u Zubinom potoku. Sa njim ne može da putuje sa Kosova.\nNedžmedin Spahiu ima pasoš Kosova, a kada ulazi u Srbiju, mora da pokaže ličnu kartu i sačeka izradu posebnog dokumenta. Ako putuje avionom iz Beograda kosovski pasoš pokazuje tek u međunarodnim vodama.\nNa već komplikovanu situaciju, RTS je preneo da na ulasku na Kosovo više ne može da se pokaže srpski pasoš ni ako je izdat u Srbiji.\nOvu odluku je potvrdio i Jetljir Zuberaj, savetnik ministra spoljnih poslova Kosova Bedžeta Pacolija na svom Fejsbuk nalogu:\n„Građani obe zemlje mogu putovati jedino sa ličnom kartom."\n„Sve ove odluke su sumanute", objašnjava za BBC na srpskom Spahiu, politički analitičar sa Kosova i profesor balkanske politike na Fakultetu političkih nauka u Prištini.\n„Poslednja odluka Kosova je stvar reciprociteta. Jer, kosovski državljani ne mogu u Srbiju sa kosovskim pasošem, pa je i Kosovo uvelo isto za putnike iz Srbije.\n„Umesto da idu ka napred, pregovori Srbije i Kosova idu - unazad."\nMilica Andrić Rakić, novinarka portala Kossev, za BBC na srpskom kaže da je odluka prištinskih vlasti zapravo sprovođenje Sporazuma o slobodi kretanja koji je potpisan još 2011. godine.\n„Odluka je donekle smešna jer Srbi svakako mogu da pređu sa ličnom kartom. Problem mogu da imaju Srbi koji putuju sa decom jer oni najčešće nose pasoš za njih.\n„Neophodno je da znaju da treba da ponesu Izvod iz matične knjige rođenih i potencijalno ovlašćenje."\nAko i dalje ništa ne razumete - možda će vam ova uputstva pomoći da znate koji dokument da ponesete kada putujete. Ili da barem shvatite u kakvom sistemu žive i srpski i albanski građani.\nMedia captionVučić na Kosovu: Šta se dešavalo iza kulisa\nKoliko Kosovo vrednuje srpska dokumenta\nKada je 2011. godine potpisan Sporazum o slobodi kretanja između Srbije i Kosova, on se „u najvećoj meri bavio dogovorom kako može da se putuje primarno sa Kosova u Srbiju", objašnjava Milica Andrić Rakić.\n„Srpski državljani su iz Srbije mogli da uđu na Kosovo sa ličnom kartom, ali i pasošem. Kosovo je sebe smatralo državom i zato su to dozvoljavali.\n„Pravili su probleme za pasoše koji su izvađeni na Kosovu, poput mog iz Zubinog potoka, jer su smatrali da su ga izdale tadašnje paradržavne institucije. Zato nisam sa tim pasošem mogla da izlazim sa Kosova, osim na graničnim prelazima Jarinje i Brnjak, koji su najrelaksiraniji."\nKosovo ima pravo na zabranu srpskih pasoša, kaže Andrić Rakić.\n„Oni imaju pravo na to prema Sporazumu, a Srbija to već primenjuje za pasoše sa Kosova."\nŠto se tablica na automobilima tiče, postoje dve mogućnosti - jedna su 'ks' tablice, koje su teritorijalno neutralne i sa njima mogu da putuju i Srbi i Albanci.\nDruge tablice su 'rks', a sa njima ne može da se uđe u Srbiju. Umesto toga se, opet, izdaju probne tablice, a i ta procedura traje od 15 minuta do pola sata.\nPoseban problem „imaju građani sa Kosova koji pokušavaju da dobiju prebivalište u Srbiji", dodaje ona.\nKoliko Srbija vrednuje pasoš Kosova\nOni koji imaju pasoš Kosova na ulasku u Srbiju ne mogu da ga pokažu. Mogu da daju samo ličnu kartu, a onda da sačekaju oko 15 minuta da im se izradi dodatni dokument.\nTaj papir moraju da čuvaju i sa njim mogu da budu u Srbiji samo tri meseca. Kada se vraćaju, moraju da ga pokažu na granici.\n„Ova dodatna papirologija tokom letnjeg perioda dovodi do velike gužve na graničnim prelazima i mnogo Albanaca dolazi na Merdare, a čeka se i do četiri sata", dodaje Andrić Rakić.\n„Spekuliše se da je Kosovo upravo zato sada odlučilo da zabrani srpski pasoš.\n„Sve češća tema u kosovskim medijima je upravo - da neće ukinuti takse na srpsku robu dok ne prestane to čekanje na prelazima."\nKada je profesor Nedžmedin Spahiu 2003. godine dolazio sa Kosova u Beograd, bio je jedini Albanac na skupu, a da bi ušao u Srbiju bila je potrebna intervencija, kako kaže, sa „najvišeg vrha srpske države".\n„U pitanju je upravo reciprocitet. Kosovski nadležni organi odlučili su da slede suludu ideju srpskih nadležnih.\n„Najbolje što je ljudima obe strane doneo Briselski sporazume jeste upravo ta sloboda kretanja, a to se opet otežava."\nDa je upravo nastavak dijaloga između Kosova i Srbije „preko potreban", kaže za BBC na srpskom izvršni direktor Instituta za afirmaciju međuetničkih odnosa iz Prištine Fatmir Šeholi.\n„Odluka o zabrani ulaska sa srpskim pasošem je protivmera prema državi Srbiji, koja na sva vrata minira i manipuliše sa ulaskom Kosova u međunarodne organizacije, što je kršenje Briselskog sporazuma."\nRezolucija 1244 - dvadeset godina kasnije\n„Kosovo je Srbija“ na evrima i dolarima\nŠto se tiče aerodroma, scenario tek zvuči neverovatno.\nGrađani sa kosovskim pasošem u Srbiji na aerodromu prvo mogu da pokažu samo ličnu kartu, a tek kada uđu u međunarodne vode na narednom aerodromskom punktu - pokazuju pasoš Kosova.\n„Kosovo je ovih dana to počelo da primenjuje i za srpski pasoš. Procedura je bukvalno ista. Lična karta, pa tek onda pasoš", kaže Andrić Rakić.\nImage copyright Laura Lezza\nNatpis na slici Srbija i Kosovo - balon koji ne treba da pukne, već da se drugačije oblikuje, smatraju stručnjaci\nBriselski sporazumom o slobodi kretanja\nStanovnici svake strane treba da budu u mogućnosti da slobodno putuju u okviru ili preko teritorije druge strane\nSvaka strana će primenjivati, čim to bude bilo operativno izvodljivo, sistem ličnih karata za putovanja stanovnika druge strane preko granice/administrativne linije\nSvaka strana može primenjivati sistem kojim će lične karte biti praćene pisanim 'ulaznim/izlaznim' dokumentima za stanovnike druge strane koji žele da tranzitno putuju u treću zemlju\n* Kancelarija za KIM\nŠta kaže Srbija, a šta Kosovo\nJetljir Zuberaj, savetnika ministra spoljnih poslova Kosova Bedžeta Pacolija napisao je na svom Fejsbuk nalogu da „Kosovo ostaje posvećeno sprovođenju svih sporazuma postignutih u dijalogu u Briselu":\n„Uspešno smo sproveli sporazum o slobodnom kretanju koji je normalizovao kretanje naroda između dve zemlje... Ali Srbija preduzima akcije koje ugrožavaju ovaj sporazum i nastavlja da stvara prepreke za naše građane i nastavlja sa propagandom navodnih 'ekstremnih' mera."\nDirekcija granične jedinice kosovske policije donela je odluku o nepriznavanju srpskih pasoša prilikom ulaska građana na teritoriju Kosova i Metohije, izvestio je RTS. Prema odluci granične policije, zabrana ulaska se ne odnosi na osobe koje poseduju ličnu kartu i izvod za decu sa fotografijom.\nNa pitanje RTK2 upućeno Kosovskoj policiji da li je ova informacija tačna, Kosovska policija je odgovorila:\n„Kada se radi o slobodi kretanja/prelasku preko granice između Republike Kosovo i Republike Srbije, to je regulisano Sporazumom o slobodi kretanja iz 2011. godine, na šta možete da se pozovete kao službeni odgovor."\nSpasavanje redova Đurića\nDirektor Kancelarije za Kosovo i Metohiju Marko Đurić rekao je da se „Priština ponaša antievropski i anticivilizacijski".\n„Prištinske vlasti stalno nalaze nove načine da ometaju slobode običnih ljudi svih nacionalnosti, a posebno Srba, prema kojima netrpeljivost i ne kriju", rekao je Đurić.\nDodao je da za ulazak na Kosovo nije potreban srpski pasoš, niti je bio potreban.\n„Možda samo na graničnim prelazima Srbije na izlasku iz Srbije sa teritorije autonomne pokrajine Kosova i Metohije prema Albaniji i Severnoj Makedoniji."\nKosovski oficir za vezu: „Komunikacija Beograda i Prištine nikad nije prekidana"\nVideo Vučić na Kosovu: Šta se dešavalo iza kulisa


"Osnovice za invalidnine su jednostrano smanjene" - Klix.ba\nInvalidi KS optužuju vlasti FBiH\n"Osnovice za invalidnine su jednostrano smanjene"\n24.3.2010. u 20:45\n"Ne smijemo dozvoliti da premijer i ministar, spašavajući budžet Federacije BiH i svoje pozicije uzimaju od nas, osoba s najtežim invaliditetom, kojima je društvena podrška za funkcionisanje najpotrebnija", poručio je u razgovoru za Sarajevo-x.com predsjednik Koordinacionog odbora udruženja osoba s invaliditetom u Kantonu Sarajevo Fikret Zuko.\nOn ističe kako federalni ministar rada i socijalne politike Perica Jelečević i premijer Mustafa Mujezinović nisu ni pokušali da s predstavnicima osoba s invaliditetom usaglase pojedine odredbe zakona o temeljnim pravima osoba sa invaliditetom, prije nego što usvoje njegov Prednacrt.\n"Na naš zahtjev, Vlada nije razmatrala ovaj dokument prije 15 dana na sjednici u Mostaru. Usvajanje Prednacrta su odložili kako bi s predstavnicima neratnih invalida prodiskutovali o određenim rješenjima. Međutim, umjesto toga, jednostrano su donijeli odluku o smanjenju osnovice sa 275 na 250 KM", razočaran je Zuko.\nSporno je, prema njegovim riječima, i to da je ostao prihodovni cenzus za invalidninu i ortopedski dodatak, koji iznosi 200 KM po članu.\n"Ako invalid koji živi sam prima penziju od, naprimjer, 290 KM, on neće moći ostvariti pravo na invalidninu ili dodatak, što je nedopustivo. Tražit ćemo da se prihodovni cenzus ukine kad je riječ o najtežim neratnim invalidima", poručuje Zuko.\nDodaje kako je Prednacrt povučen i s današnje sjednice Vlade, te ostavljen za sutrašnju sjednicu.\n"Učinili su to pod našim pritiskom. Sutra ujutro bismo trebali imati sastanak s ministrom Jelečevićem. Ovaj Prednacrt je katastrofalan i krajnje diskriminirajući. Ako ne usvoje naše zahtjeve tražit ćemo da se povuče iz procedure, jer je daleko nepovoljniji od sadašnjeg, a nisu ga zahtjevali ni Svjetska banka ni MMF", potvrdio nam je Zuko.\nNeratni invalidi u FBiH svoja prava sad ostvaruju na osnovu Zakona o osnovama socijalne zaštite, zaštite civilnih žrtava rata i zaštite porodice s djecom. Po tom zakonu neratni invalidi imaju osnovicu 275 KM.\nMinistarstvo finansija FBiH: Danas isplata invalidnina za RVI i nositelje ratnih odličja\nMargaret Chan pozdravila reformu zdravstva u SAD-u\nČitav otok potonuo usljed globalnog zagrijavanja\n24.03.2010. u 20:30


Villager benzinski traktor za košenje trave VT 985 cena, cene Srbija, prodaja Beograd Novi Sad Niš\nVillager benzinski traktor za košenje trave VT 985 cene\nBenzinski traktor za košenje trave 9,4 KS VT 985 Villager VT 985 je traktorska kosačica pogodna za košenje uređenih travnjaka površine 5000 m2, Sa dodatnom opremom i priključnim uređajima ova traktorska kosačica, postaje izuzetan višenamenski alat pogodan za održavanje parkova i sports,... specifikacija\ncena od 205.191,00 do 217.700,00 din | prodavnica (2)\nBenzinski traktor za košenje trave 9,4 KS VT 985 Villager VT 985 je traktorska kosačica pogodna za košenje uređenih travnjaka površine 5000 m2, Sa dodatnom opremom i priključnim uređajima ova traktorska kosačica, postaje izuzetan višenamenski alat pogodan za održavanje parkova i sports\nEPonuda nije internet prodavnica već Vam omogućava da brzo i lako nađete Villager benzinski traktor za košenje trave VT 985 po najjeftinijoj ceni. Naš cilj je da kupci budu što bolje informisani o ponudi Villager benzinski traktor za košenje trave VT 985 na tržištu Srbije. Vrlo lako nalazite željeni proizvod za kategoriju Benzinski traktori za košenje trave cene, ne morate da lutate od sajta do sajta za Villager Benzinski traktori za košenje trave, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager benzinski traktor za košenje trave VT 985 sa PRODAVCEM. EPonuda ne može da garantuje potpunu tačnost specifikacije i slika za Villager benzinski traktor za košenje trave VT 985. Pre kupovine, podatke za Villager benzinski traktor za košenje trave VT 985 proverite na sajtu PROIZVOĐAČA.


Iako su monopolisti na tržištu i pritom imaju čitave službe za odnose sa medijima, beogradska javna preduzeća su od 2008. godine sklopila preko 200 poslovnih ugovora koji su imali za predmet promociju, a čija je ukupna vrednost 290 miliona dinara. Gradska uprava je u istom periodu sklopila 47 ugovora vrednih 245 miliona dinara.\nNijedan od 200 ugovora javnih preduzeća ne prelazi zakonski minimum javnih nabavki male vrednosti (oko tri miliona dinara), koje se sprovode po pojednostavljenoj proceduri i bez čvrste kontrole. Ukupna vrednost ugovora koji su na samoj granici nabavke male vrednosti je skoro 150 miliona.\nTroškovi gradskih preduzeća za marketing i promociju su za četiri godine upetostručeni - 2008. godine izdvojeno je svega 16,8 miliona, a 2011. godine čak 80,3 miliona, dok je samo za prvih šest meseci 2012. godine zabeležen trošak od skoro 69 miliona.\nGradska uprava je od 2008. godine za promotivne usluge potrošila skoro koliko i sva javna preduzeća. Ubedljivo najviše novca otišlo je za reklamne i produkcijske usluge, čak 217 miliona dinara.\nBaza sadrži podatke i o troškovima za plate zaposlenih u službama za odnose sa javnošću preduzeća, što se može videti u detaljnoj pretrazi.\nOd 2008. godine za zarade službenika za odnose sa javnošću izdvojeno je 140 miliona dinara. Podaci o zaradama odnose se isključivo na službe ili službenike za odnose sa javnošću, dok preduzeća imaju i službe za marketing, informisanje i odnose sa medijima. Pojedina preduzeća izdaju i časopise koji izlaze kvartalno i koji upošljavaju ekipe novinara.\nBIRN će naknadno prikupiti informacije o broju zaposlenih i njihovim zaradama u službama koja preduzeća različito imenuju, ali koja se u suštini bave istim poslovima – odnosima sa javnošću.\nZahtevi za slobodan pristup informacijama poslati su na 25 adresa, a svi odgovori dobijeni su nakon nakon tri meseca.\nGradske zdravstvene ustanove, kao i ustanove kulture, fizičke kulture, socijalne zaštite i dečije zaštite nisu obuhvaćene ovim istraživanjem.\nTroškovi preduzeća za promociju\nFirme koje su ostvarile najveće prihode\nTroškovi po tipu usluga\nTroškovi po godinama (do jula 2012. godine)


Posjeta delegacije MO i OS BiH Pentagonu - Saradnja Ministarstva odbrane SAD i Ministarstva odbrane BiH će se još više intenzivirati\nDelegacija MO BiH i OS BiH predvođena ministrom odbrane Zekerijahom Osmićem, u čijem sastavu su: general major Anto Jeleč - načelnik ZŠ OS BiH, brigadir Velibor Purković - voditelj odjela J5 u ZŠ OS BiH, Mustafa Sinanović - šef Kabineta ministra odbrane BiH, razgovarala je 03.04. 2014. godine u Pentagonu sa zamjenicom pomoćnika ministra odbrane SAD za planove gospođom Elisom Slotkin na temu: Uspjesi MO i OS BiH i saradnja sa MO i OS SAD-a.\nMinistar odbrane Zekerijah Osmić i načelnik ZŠ OS BiH general major Anto Jeleč su upoznali gđu Slotkin sa uspjesima koji su ostvareni kako u MO BiH tako i u OS BiH. Sa ponosom je istaknuta činjenica da je reforma odbrane najuspješniji projekat u BiH od svih reformi. Razgovaralo se i o budućim planovima i učešću u mirovnim misijama. Gđa Slotkin je posebno iskazala oduševljenje što će pripadnici OS BiH biti prisutni u mirovnoj misiji u republici Mali, te da ćemo nastaviti sa angažmanom naših pripadnika u ISAF misiji u Afganistanu. Na kraju, gđa Slotkin je naglasila da naša zemlja može biti primjer drugima kako se iz ratnog stanja može uspješno ići u budućnost, jednako uspješno kao i BiH.\nNakon toga je delegacija MO i OS BiH, kojoj su se tokom dana pridružili gosp. Aleksandar Damjanac - savjetnik u Ambasadi BiH u Washingtonu i vojni ataše SAD u BiH brig. Scott Miller, imala razgovore na temu: Mediji i odnosi sa javnošću. Predstavljanje je ispred Ureda Ministra odbrane za odnose s javnošću uradila gđa Eileen M. Lainez.\nOvdje je posebno naglašena činjenica da će Ambasada SAD u BiH u narednom periodu pružiti svu neophodnu pomoć i edukaciju za osobe iz MO i OS BiH koji se bave ovim poslovima.\nČlanovi delegacije MO i OS BiH su nakon toga sastanka imali priliku upoznati se sa dijelom prostorija, koje su otvorene za javnost i delegacije iz stranih zemalja prilikom obilazaka i posjeta Pentagonu. Na kraju ove posjete Ministar odbrane BiH i Načelnik ZŠ OS BiH se se upisali u Knjigu žalosti za poginule pripadnike SAD prilikom terorističkog čina napada na Pentagon od 11. septembra 2001. godine.\nPosljednji sastanak u Ministarstvu odbrane SAD naša delegacija danas je održala sa gosp. Will Wescher-om, zamjenikom pomoćnika ministra za specijalne operacije i borbu protiv terorizma. Tokom razgovora razmijenjene su informacije o programima civilno-vojne saradnje koje realizira MO i OS BiH sa težištem na realizaciji dijela misije OS BiH za podršku civilnom stanovništvu u BiH. Ministar Osmić je izrazio zahvalnost Ministarstvu odbrane SAD za značajnu finansijsku i materijalnu podršku realizaciji ovih programa u BiH. Gosp Wescher se zahvalio MO i OS BiH na opredijeljenosti za nastavak učešća u operacijama podrške miru u svijetu, sa posebnim težištem na dosadašnje operacije u misiji ISAF u Afganistanu. Obostrano je zaključeno, da je, prije dijela misije koja se odnosi na operacije podrške miru, jako važno razviti kapacitete za kvalitetnu civilno-vojnu saradnju unutar BiH, na čemu će se u budućnosti intenzivirati saradnja izmeđ dva ministarstva.\nU radu delegacije MO i OS BiH tokom cijelog dana učestvovali su vojni ataše BiH u USA brigadir Davorin Vučić i oficir za vezu sa Marylandom ujedno pomoćnik v/a BiH pukovnik Dževad Burić.\nZa sutra će delegacija MO i OS BiH imati sastanak sa Generalom Frankom Grassom – komandantom Nacionalne garde u SAD-a na temu: Saradnja sa NG Maryland i Saveznom državom Maryland, iskustva iz učešća zajedničkih jedinica NG Maryland i OS BiH u misiji ISAF u Afganistanu, te o budućim planovima MO i OS BiH. Nakon toga će delegacija MO i OS BiH predvođena ministrom odbrane BiH Zekerijahom Osmićem, posjetiti NG Maryland radi sagledavanja kapaciteta i sposobnosti u bazama Warfield i Weide, gdje će se, također, razgovarati o budućim oblicima saradnje između OS dvaju zemalja i proširivanju saradnje između Savezne države Maryland i Bosne i Hercegovine.


Kamini, Lok :: Daibau.rs\nTražim dobrog ponuđače, zidare, montere kamina: Skupili smo i proverili ponuđače, zidare, montere kamina, koji rade u mestu Lok i okolini. Pošaljite potražnju i zainteresovani ponuđači, zidari, monteri kamina će vas kontaktirati za pregled, predračun i ponude.\tDobar ponuđač, zidar, monter kamina Lok, koji može da uradi:\tsamostojeći kamini na plin, ugradni kamini na drva, samostojeći kamini za pelete, kamini na bioetanol, kamini na topli zrak, kamini sa ložištem, kamini sa zagrijavanjem vode, i ostale povezane poslove će se sigurno naći i za vas.\tviše\nVODOVOD I GREJANJE PROTIĆ, Kać\nSa iskustvom dugim 9 godina, vodovod i grejanje je jedna od najistaknutijih firmi za izvođenje instalaterskih radova u regionu. Naša ekipa je sačinjena od iskusnih i proverenih majstora koji na naj...\nVENTILACIJA PROFESIONAL SISTEM, Sremski karlovci\nPonosimo se sa preko 5 godina iskustva za kupatila. Naša iskusna ekipa ima kapacitete, da izvede manje i srednje radove. Naša primarna delatnost su već od osnivanja kamini. izrada kotlarnice izvodi...\nSZR M & G KREMENOVIĆ GORAN PREDUZETNIK, ČURUG, Čurug\nSZR M & G KREMENOVIĆ već više od 20 godina pruža usluge u izvođenju instalaterskih radova. Nalazimo se u Čurugu i u okviru poslovanja se angažujemo se širom regije. Naša iskusna ekipa može d...\nSZR BORKO NIKOLA BORKOV PR SREMSKI KARLOVCI, Sremski karlovci\nSa iskustvom dužim od 9 godina, velikim brojem prikupljenih referenci i veoma prepoznatljivom kvalitetu i radu SZR BORKO je jedna od najaktivnijih i najangažovanijih firmi u okviru delatnosti kojom ...\nĆULIBRK-GAS, Đurđevo (žabalj)\nZadovoljni investitori se nama obraćaju za adaptacija kupatila preko 14 godina. Naša sposobna ekipa je sposobna da izvede projekte manjeg i srednjeg opsega. Najviše se bavimo sa projektovima za pli...


Predsednik Tramp na konferenciji za novinare posle samita sa severnokorejskim liderom Kim Džong Unom u Hanoju.\nInformacija jedva da je registrovana tokom dramatičnog svedočenja osramoćenog advokata Majkla Koena u američkom Kongresu, u sredu, o navodnim prestupima Donalda Trampa tokom predsedničke kampanje 2016. i njegove prve godine u Beloj kući. Međutim, ona bi mogla da bude velika pravna muka za predsednika Trampa.\nDemokrate iz Predstavničkog doma istražuju da li je predsednik sakrio od vladinih zvaničnika zaduženih za etička pitanja stotine hiljada dolara koje je platio Koenu, u okviru pokušaja da kupi ćutnju porno zvezde Stormi Danijels, koja je tokom izborne kampanje iznela tvrdnju da je, pre više godina, imala aferu sa Trampom.\nIstraga Odbora Predstavničkog doma za nadzor i reformu je samo deo široke istrage demokrata, koja se zahuktala, dva meseca pošto su demokrate povratile kontrolu nad donjim domom Kongresa. Najmanje tri druga odbora u Predstavničkom domu pokreću sopstvene istrage o Trampu i njegovim saradnicima.\nSkot Ejmi, savetnik Projekta za nadzor rada vlade u Vašingtonu, kaže da bi Tramp mogao da bude optužen da je predao lažne podatke o finansijama da bi sakrio svoje učešće u isplati "novca za ćutnju" tokom kampanje.\nMajkl Koen, bivši lični advokat predsednika Donalda Trampa svedoči na Kapitol Hilu u Vašingtonu 27. februara 2019.\n"Ovo je veoma pogodni materijal za Odbor za nadzor i reformu ako žele da pokrenu neki postupak protiv Trampa", smatra Ejmi.\nDok su potencijalni etički prekršaji do sada privlačili malo pažnje, neki stručnjaci kažu da su oni po ozbiljnosti možda u rangu Trampovih problema kao što su navodi da je prekršio zakone o finansiranju kampanje.\nPredsednikov advokat Rudi Đulijani je priznao da je došlo do isplata da bi se kupila ćutnja ali da nisu prekršeni zakoni o finansiranju kampanje pošto je Tramp koristio sopstveni novac, a ne novac iz kampanje.\nKoen, koji je ove nedelje bio glavni svedok u istragama Predstavničkog doma i Senata, prošle godine je priznao da je prekršio federalni izborni zakon pošto je organizovao isplatu novca za kupovinu ćutnje Stormi Danijels i bivše Plejbojeve "zečice" Karen Mekdugal - sume koje su daleko nadmašile pravne okvire novca koji se plaća za kampanju.\nKoen je platio Danijels 130.000 dolara i organizovao isplatu 15.000 dolara Mekdugal, kada su zapretile da će izaći u javnost sa svojim pričama o seksualnim odnosima sa Trampom, u trenutku dok je on bio na pragu da osigura republikansku predsedničku nominaciju. Tramp je porekao njihove navode.\nKoen je tokom svedočenja izneo detalje kako je od Trampa dobio 420.000 dolara da kupi ćutanje Danijels. To je obuhvatalo 130.000 dolara za samu Stormi, 50.000 za "tehničke usluge", koje su udvostručene iz poreskih razloga, kao i bonus od 60.000 dolara. Ta isplata je raspoređena na 11 meseci kako bi delovalo da Koen dobija mesečnu isplatu za neke duže, pravne usluge.\nKoen je osuđen na tri godine zatvora zbog finansijskog kriminala kao i zbog laganja Kongresa i kršenja zakona o kampanji isplatama novca ženama koje su optužile Trampa.\nPosle Koenovog svedočenja u sredu, demokratski zakonodavci izjavili su da je bivši Trampov advokat možda ukazao na krivično delo koje je predsednik počinio kada je već bio na položaju. U izveštaju koji je objavljen ove nedelje, organizacija "Građani za odgovornost i etiku u Vašingtonu" navela je da Trmapu potencijalno preti čak osam optužnica za krivično delo u vezi sa isplatama novca za ćutnju.\nU seriji tvitova u petak, Tramp je napao bivšeg advokata kao "potpuno diskreditovanog" i napisao da je Koen tokom svedočenja izneo "lažne i nepoštene tvrdnje."\nProteklih nedelja, istražitelji u kongresnom odboru za nadzor vlade fokusirali su se na Trampovo izbegavanje da u potpunosti otkrije isplate Koenu u svojim godišnjim finansijskim prijavama. Istražitelji zahtevaju dokumenta od Bele kuće i Trampove organizacije i traže od predsednikovih pravnika da odgovore na njihova pitanja. Svi visoki vladini zvaničnici - uključujući predsednika - obavezni su da Kancelariji za etiku svake godine predaju formulare iznoseći svoju imovinu i dugovanja veća od 10.000 dolara. U svom formularu iz 2017, Tramp je izostavio sve te informacije. U formularu za 2018, napisao je da je u potpunosti isplatio Koena za neodredjene troškove u iznosu između 100.000 i 250.000 dolara, mnogo manje od onoga što je Koen zapravo primio.


Android igra "Gone Horribly Wrong" prvoplasirana na mt:s konkursu\nAndroid igra „Gone Horribly Wrong“ prvoplasirana na mt:s konkursu – Personal magazin\nTim „Game Generator“, sa aplikacijom „Gone Horribly Wrong“ osvojio je prvu nagradu na drugom „mt:s Android konkursu“, koji Telekom Srbija tradicionalno organizuje za učenike Matematičke gimnazije. Prvoplasirani tim, koji čine…\nTim „Game Generator“, sa aplikacijom „Gone Horribly Wrong“ osvojio je prvu nagradu na drugom „mt:s Android konkursu“, koji Telekom Srbija tradicionalno organizuje za učenike Matematičke gimnazije. Prvoplasirani tim, koji čine Miloš Stanojević i Andrej Ivašković, osmislio je zanimljivu igricu u kojoj poštar prilikom uručenja pošiljke nailazi na razne prepreke i pokušava da ih prevaziđe.\nNa drugom mestu našao se tim „Untitled Artists“ u sastavu Branislav Milošević, Predrag Obradović i Vladimir Sladojević, sa aplikacijom „Terminalne sonde“. Treće mesto dele tim „Li(n)kovi“, koji čine David Videnović, Strahinja Denić, Čedomir Rackov, sa aplikacijom „Catapultus“ i tim „MNM“, u sastavu Miljan Mitrović, Nebojša Jovanović i Miloš Vujadinović, a aplikacija nosi naziv „MNM poruka“.\nPrema oceni žirija, drugi „mt:s Android konkurs“ pokazao je da mobilne aplikacije omogućavaju učenicima da u potpunosti prikažu svoje programersko umeće i iskažu kreativne potencijale. Nastali radovi izvedeni su na veoma visokom nivou, a učenici su pored velikog znanja, pokazali da poseduju i pravi timski duh.\nŽiri, u čijem su sastavu bili predstavnici Telekoma Srbija i Matematičke gimnazije, na osnovu pravila konkursa i opšteg utiska koji je izražen kroz ideju, realizaciju, dizajn i funkcionalnost Android aplikacije, odlučio je da specijalnu pohvalu zaslužuje tim „Black Box“, u sastavu Aleksa Pavlović, Matija Rogić, za razvoj aplikacije „Ludicrous“.\nKonkursu je prethodilo održavanje radionica, kao uvod u mobilne tehnologije i operativni sistem Android, na kojima su učenici mogli dodatno da unaprede svoje znanje iz ovih oblasti. Svečana dodela nagrada biće organizovana početkom februara.\nAndroid igra „Gone Horribly Wrong“ prvoplasirana na mt:s konkursu was last modified: February 5th, 2013 by Redakcija\nAndroid igraGame GeneratorGone Horribly WrongkonkursMatematička gimnazijamt:s


Inzko: BiH pokazala opredijeljenost na putu ka EU; Potrebno konačno iznaći rješenje za pitanje Mostara – Cafe.ba\nInzko: BiH pokazala opredijeljenost na putu ka EU; Potrebno konačno iznaći rješenje za pitanje Mostara\nVisoki predstavnik u Bosni i Hercegovini Valentin Inzko kazao je danas u obraćanju Vijeću sigurnosti Ujedinjenih nacija (UN) da je BiH u posljednjih šest mjeseci demonstrirala opredijeljenost na putu ka članstvu u Evropskoj uniji kao i opredjeljenost za postizanje pune stabilnosti u zemlji.\nOn je danas podnio izvještaj generalnom sekretaru UN-a o statusu provedbe mira u BiH koji se odnosi na period od 22. oktobra 2016. godine do 21. aprila 2017. godine.\nGovoreći o putu BiH ka EU podsjetio je da je u decembru Evropska komisija dostavila Upitnik, dodajući da je odgovaranjem na pitanja omogućeno svim nivoima vlasti u BiH da pokažu opredijeljenost na tom putu.\nTakođer, pohvalio je u usvajanje dokumenta nazvanog “Pregled odbrane” kojeg je usvojilo Predsjedništvo BiH što je bio jedan od uvjeta za aktivaciju Akcijskog plana za članstvo u NATO savezu.\nDodao je da se na regionalnom planu odnosi između BiH i Srbije i dalje kreću uzlaznom putanjom čemu su doprinijeli premijer Srbije Aleksandar Vučić i predsjedavajući Vijeća ministara BiH Denis Zvizdić.\nIpak, kao neke od problema koji su se pojavili bilo je podnošenje revizije presude Međunarodnog krivičnog suda za bivšu Jugoslaviju u predmetu “BiH protiv Srbije” za genocid što je podijelilo bh. političke lidere.\nKao još jedan primjer u kojem je bilo političkih nesuglasica Inzko je naveo i neimplementaciju odluke Ustavnog suda BiH koji je Dan Republike Srpske proglasio neustavnim, a bilo je i prijedloga za federalizacijom države što su neki shvatili kao daljnju etničku podjelu zemlje.\nVisoki predstavnik BiH napomenuo je i da saglasnost nije postignuta ni kada je u pitanju daljnji aranžman BiH s Međunarodnim monetarnim fondom (MMF) što bi trebalo doprinijeti fiskalnoj stabilizaciji u zemlji.\nNaglasio je da korupcija i dalje ostaje problem u BiH unutar institucija uključujući i pravosudne institucije što, tvrdi Inzko, nastavlja slabljenje vladavine prava.\nIako je u posljednjih šest mjeseci smanjena retorika predsjednika Republike Srpske Milorada Dodika o secesiji tog bosanskohercegovačkog entiteta, postizanje nezavisnosti RS-a i dalje ostaje politički cilj partije koju vodi (Savez nezavisnih socijaldemokrata – SNSD) jer ističe da će se referendum o nezavisnosti uskoro i organizirati.\n– Činjenica da je takva retorika Dodika uzrokovala da mu Sjedinjene Američke Države uvedu sankcije pokazuje da međunarodna zajednica može imati uticaj kada odluči da pošalje snažnu poruku liderima koji otvoreno nepoštuju vladavinu prava i otvaranju rane iz prošlosti – kazao je Inzko.\nS obzirom na činjenicu da BiH u oktobru 2018. godine čekaju opći izbori, Inzko je istaknuo da za sada nema konsenzusa među bh. liderima kada je u pitanju izmjena Izbornog zakona što potencijalno može izazvati nove političke nesuglasice.\nSmatra da je potrebno konačno iznaći i rješenje za pitanje Mostara kako bi građani tog grada mogli izabrati lokalne predstavnike što se nije dogodilo od 2012. godine, a za to je potreban kompromis.\nUzimajući u obzir sva otvorena pitanja, pozvao je političke lidere u BiH da zajednički nađu načina da prevaziđu probleme iz prošlosti te rade na značajnim reformama kako bi se postigao ekonomski napredak u cijeloj zemlji.\nVisoki predstavnik u BiH Valentin Inzko na kraju je podsjetio da se 22. maja obilježava 25 godišnjica od kako je BiH primljena u članstvo Ujedinjenih nacija te je čestitao na ovoj važnoj godišnjici i napomenuo da je od tada BiH dala značajan doprinos organizaciji UN-a.\nSvjedokinja: Silovao me je, ispalio dva metka i rekao da bježim muslimanima\nMektić : Smetam interesima moćnika


Zgrada Muzeja savremene umetnosti, remek-delo Ivanke Raspopović\nIvanka Raspopović i njeno remek-delo\nIvanka Raspopović je rođena 1930. godine u Beogradu. Završila je Arhitektonski fakultet u Beogradu 1954. godine. Profesionalni angažman započela je u građevinskom preduzeću "Rad", a veći deo radnog veka provela je u "Srbijaprojektu".\nFoto: Ivanka Raspopović / Privatna arhiva\nIvanka Raspopović je zadužila Muzej savremene umetnosti i celokupnu javnost nesebičnim zalaganjem tokom izrade projekta rekonstrukcije zgrade MSU. Nakon smrti Ivana Antića, nastavila je da se bori za očuvanje integriteta ovog spomenika kulture od nacionalnog značaja.\nRaspopovićeva je preminula u junu prošle godine.\nLjiljana Bakić: Upseh uprkos nipodaštavanju\nLjiljana Bakić, ženska je strana čuvenog arhitektonskog dua "Bakić & Bakić". Što samostalno, što u saradnji sa svojim mužem Dragoljubom Bakićem, projektovala i realizovala ogroman broj objekata u Beogradu, drugim gradovima Srbije, ali i u inostranstvu, piše na sajtu Centra za arhitekturu Beograda.\nHalu "Pionir" projektovala je Ljiljana Bakić\nRadila je u "Energoprojektu", kao i njen suprug. Njihovo svakako najpoznatije delo je sportska dvorana "Pionir", a uz nju i ledena dvorana "Pionir". Ova dva objekta predstavljaju arhitektonske ikone post-modernističkog Beograda sedamdesetih i osamdesetih godine prošlog veka.\nLjiljana Bakić samostalno je projektovala Zavod za rehabilitaciju nespecifičnih plućnih oboljenja u Soko Banji 1974-1975. Na ovom objektu primenila je sopstevene ideje o psihološkom i sociološkom uticaju i aspektu arhitekture. Vodeći računa o potrebama pacijenata Zavoda, ali i u utičući na njihovo ponašanje tokom boravka u objektu, oblikovala je, i spolja i iznutra, primeren i uspeo objekat.\nKreativni tim "Bakić&Bakić" poznat je i po dva velika stambena naselja u Beogradu: Nova Galenika u Zemunu i Višnjička Banja. Nažalost, planirani sadržaji nisu nikada izvedeni u potpunosti – ni stanovi, ali ni centralne i prateće funkcije.\nArhitekturu i iskustvo bračnog para Bakić značajno su obeležili i boravci i rad u inostranstvu: u Finskoj, u Kuvajtu, Zimbabveu. I u Srbiji i u inostranstvu dobitnici su velikog broja nagrada i priznanja. Iako su svoja najbolja dela projektovali kao tim, Savez arhitektata Srbije odlučio je da 1994. godine Veliku nagradu arhitekture dodeli samo Dragoljubu Bakiću, u potpunosti ignorišući Ljiljanin rad.\n- Njen suprug se te nagrade odrekao i jednostavno nije hteo da je primi, što bi normalno svaki čovek sa karakterom uradio. Tu godinu su onda naknadno popunili našim imenima - ispričala je ranije Ljiljana Bakić, piše Centar za arhitekturu Beograda.\nKada je počela da radi, piše na ovom portalu, te 1962. godine ženama je bilo vrlo teško.\n- Bilo je puno nipodaštavanja. Po mom misljenju žene u tadašnjim velikim biroima su uvek bile te koje su ideje razvijale, čak iako nisu od početka bila njihove. Nekada početna ideja i nije bila nešto, ali one bi je razvile do uspešnog projekta - ispričala je Bakićeva.


Plan donošenja srpskih standarda i srodnih dokumenata za 2022. godinu - Portal Kvalitet\nDonošenje srpskih standarda je najznačajnija delatnost Instituta i zato je neophodno posvetiti posebnu pažnju izboru konkretnih standarda koji će postati deo Plana donošenja srpskih standarda i srodnih dokumenata, kako bi se u plan uvrstili svi oni standardi za kojima se identifikuje potreba.\nVeoma je važno i da zainteresovane strane budu obaveštene o tome, kako bi mogle da blagovremeno dostave predloge za usvajanje srpskih standarda i srodnih dokumenata koji su im neophodni. Pozivamo vas da predložite standarde koji vas posebno interesuju, koji će vam biti potrebni u radu ili za koje smatrate da mogu biti od opšte koristi. Molimo vas da oznake tih standarda, ili naziv uže oblasti standardizacije na koju se odnose unesete u tabelu u prilogu. Pored toga, treba označiti da li je reč o potpuno novom standardu, ili o reviziji postojećeg standarda. Rok za dostavljanje vaših predloga je 31. jul 2021. godine.\nPredlozi bi, pre svega, trebalo da obuhvate postojeće međunarodne standarde (imaju oznaku ISO, IEC ili ISO/IEC), koji se trenutno mogu nabaviti u Institutu po cenama koje su odredile međunarodne organizacije za standardizaciju. Ukoliko i kada budu bili usvojeni na srpskom ili engleskom jeziku (i dobiju oznaku SRPS ISO, SRPS IEC ili SRPS ISO/IEC), postaće dostupni po znatno povoljnijim uslovima, odnosno po važećim naknadama za srpske standarde i srodne dokumente (npr., jedan od najpoznatijih međunarodnih standarda, ISO 9001 ima vrednost od 138 švajcarskih franaka, tj. približno 14.800 dinara, dok visina naknade za identičan srpski standard iznosi 5.799 dinara).\nKada su u pitanju evropski standardi (EN), Institut ima obavezu da ih usvaja kao srpske standarde (SRPS EN). Zbog velikog broja ovih standarda i ograničenih resursa, većina ih bude usvojena na engleskom jeziku. Ukoliko imate potrebu za donošenjem određenog evropskog standarda kao srpskog standarda na srpskom jeziku, možete takođe dostaviti svoj predlog. Osim toga, ukoliko posedujete neautorizovani prevod nekog standarda na srpski jezik, dostavljanjem inicijalnog prevoda olakšaćete rad nadležnoj komisiji za standarde i dati poseban doprinos nacionalnoj standardizaciji.\nTabelu možete preuzeti na linku: https://1drv.ms/w/s!AiGduTac3JZsalb1uHLDgukSIJs?e=dALTW7


Dodik veoma ponosan na to što nije dobrodošao u Sarajevo – Haber.ba\nDodik veoma ponosan na to što nije dobrodošao u Sarajevo\nMilorad Dodik, član Predsjedništva BiH iz reda srpskog naroda rekao je za da nema evropskog puta BiH koji će prihvatiti entitet Republika Srpska, a da joj bude ukinuto pravo koje ima.\n“Mišljenje ne može da bude veće od Ustava i dobijenih prava u Ustavu. Nismo spremni da o toj temi uopšte razgovaramo i neće se desiti da Srpska izgubi pravo na veto zbog nacionalnog interesa zato što će neko iz briselske kancelarije reći da to treba. To je nemoguće, mi ne shvatamo da je mišljenje nešto što mi trebamo prepisati i tako se ponašati. Put u Evropu nije samo prepisivanje mišljenja ili njihovih propisa već mukotrpan proces prilagođavanja koji treba da prođemo”, rekao je Dodik.\n“Ako je Evropa korisna za nas, odnosno ako Srpska jača prava i ne gubi ih, onda sam za EU. Međutim, ako Srpska gubi poziciju u BiH, gubi identitet, onda sam protiv EU”, rekao je Dodik za “RTRS“.\nKaže da su Borenović, kao i Mladen Ivanić i Igor Crnadak (PDP) u Evropi samo govorili o Dodiku u negativnom kontekstu.\nDodik kaže da vjeruje da su Rusi, koji imaju velikih prblema sa virusom korona, našli unurašnje resurse da pomognu drugima, te istakao da je zahvalan i predsjedniku Risije Vladimiru Putinu, ministru vanjskih poslova Sergeju Lavrovu i ambasadoru te zemlje u BiH Petru Ivancovu što su pomogli i RS.\n“Bio je juče skup narodnih partija Evrope i jedina pamet Borenovića je bila da kleveće Milorada Dodika i RS da smo protiv evropske orijentacije. Razlikujem se od Borenovića potpuno, jer sam na strani RS i ne prihvatam evropske integracije gdje bi se gubio promil snage RS. Nisam čovjek kao on, jer nisam spreman da zbog neke evropske priče kažem – pa, nije važno ima li Srpske“, naglasio je Dodik.\nKada je riječ o 14 zaključaka Evropske komisije o evropskim integracijama, Dodik je naveo da je to jedan od spoljnopolitičkih ciljeva Reupublike Srpske, ističući da Srpska želi daleko veću saradnju sa Srbijom, ali i sa SAD, Rusijom, Kinom i drugim zemaljama, te da tu ne gradira šta važnije već šta je najbolje za RS.\nOsvrćući se na poruke da BiH treba da se više okrene Evropi, a manje Kini i Rusiji, Dodik je prokomentarisao – ako su željeli da kažu da zaštitne rukavice i maske ne nabavljamo u Kini, zašto su zabranili da to uradimo u Evropi.\n“EU je tražila da se objedinimo i da vršimo nabavke medicinskih sredstava opet u Kini. Dakle, sve zemlje su same željele da riješe pitanje nabavke opet u Kini, a nama kažu da se okrenemo Evropi. I da imamo najbolje odnose sa EU, nemamo pravo da imamo loše odnose sa Kinom, Rusijom, SAD, Indijom i drugim zemljama”, rekao je Dodik.\nTeme:Branislav Borenović, EU, Izbori 2020, izdvojeno, Kina, koronavirus, Milorad Dodik, Rusija


Izbeglice i teroristi pogurali francusku radikalnu desnicu - Ekonomske Vesti\nIzbeglice i teroristi pogurali francusku radikalnu desnicu\n6. dec. 2015 6. dec. 2015 Luka Matić 0 Comments Francuska, Marin Le Pen, Nacionalni front, regionalni izbori u Francuskoj, Republikanska partija Francuske, Socijalistička partija Francuske\nNacionalni front, stranka radikalne desnice koju predvodi Marin le Pen, osvojio je većinu u najmanje šest od ukupno 13 francuskih regiona u kojima su danas održani regionalni izbori.\nNapredak, barem kada su ovi izbori u pitanju, radikalna desnica može zahvaliti sve većem nezadovoljstvu građana zbog dolaska izbeglica iz Sirije, Iraka i Avganistana, ali pre svega terorističkim napadima u Parizu, 13. novembra.\nNa drugom mestu, kada se svi rezultati zbroje, nalaze se Republikanska partija bivšeg predsednika Nikole Sarkozija, dok je vladajuća Socijalistička partija, aktuelnog predsednika Fransoe Olanda, na trećoj poziciji.\nPrvi rezultati sa birališta pokazuju da je Nacionalni front osvojio 30,8, Republikanci 27,2, a Socijalisti 22,7 odsto glasova.\nLe Penova, i njena nećaka Marion Marešal-Le Pen, u svojim regionima su pobedili sa preko 40 odsto glasova, što je apsolutni rekord njihove stranke.\nInteresantno je da Nacionalni front nikada u svojoj istoriji nije pobedio na regionalnim izborima. Tačnije – nikada nisu osvojili nijedno mesto.\nNa regionalnim izborima u Francuskoj kandidati moraju da osvoje 50 odsto + 1 glas za pobedu u prvom krugu. Drugi krug izbora, u kojem će, već su tako najavili, Socijalisti podržati kandidate suparnika iz redova Republikanaca, biće održan 13. decembra.\n← Ko bi mogao pomiriti Rusiju i Tursku?\nPromena na vrhu Viner štediše →\nBez fantomki: Francuska policija upala u Gugl\nDačić plaća avio-karte porodici ranjene državljanke Srbije u Parizu


Recepti: Kuvar Sudnjeg dana - Toni Radić* Najbolji recepti iz prirode - Dr Jovan Živanović* Sirova veganska biljna mleka za odojčad - Stephanie Meyer\nTajne i problemi u ovom trenutku postoje da bi čoveka podstakle za otkrivanje jedne mnogo lepše realnosti, jednog mnogo drugačijeg života od onoga kojeg prikazuju mediji i savremena materijalistička nauka. U ovoj knjizi ćemo tragati za rešenjem “t...\nSamo vas istina može dovesti do psihičkog, fizičkog zdravlja i uspeha u životu! Ispred vas se nalazi kolekcija knjiga koja će vam pružiti objektivne informacije iz oblasti zdravlja, medicine i ishrane. Sva izdanja su pažljivo izabrana i u sebi sa...\nOva će vam knjiga pomoći da shvatite kako elementima života da vi uglavnom sami upravljate. Naučite kako možete sprečiti razvoj ili obrnuti tok mnogih savremenih smrtonosnih bolesti. Naučite proceniti koje su zdravstvene informacije zaista naučne ...\n"Jedna izreka kaže: “Doktori uvek pokušavaju da sačuvaju naše zdravlje, a kuvari da ga upropaste.” Ovi drugi su često uspešniji. Mnogi umiru od bolesti u potpunosti zbog ishrane mesom, dok je pravi uzrok bolesti slabo shvaćen od strane njih samih...


POMOĆ ZAVEJANIM OPŠTINAMA\nBeograd, 13. februar 202.\nNa predlog Republičke direkcije za robne rezerve, Vlada Republike Srbije donela je Zaključak o bespovratnom isporučivanju 103.420 kilograma brašna T-500, 42.610 kilograma šećera, 10.050 kilograma pirinča, 3.800 litara ulja, 6.688,5 kilograma mesnog nareska, 1.100 kilograma pasulja i30.000 kilograma kukuruzaugroženom stanovništvu opštinama Srbije zahvaćenim elementarnom nepogodom usled velikih snežnih padavina.\nINGAS SPASAO DUNAVDŽIJE U INĐIJI\nInđija, 13. februar 2012.\nOtkupljivači duvana iz opštine Inđije za proteklu sezonu nisu isplatili proizvođače koji uglavnom na gas suše list, pa su svi zajedno ostali dužni Ingasu u Inđiji oko 20 miliona dinara.\nSporazum o podršci proizvodnje i prerade voća sa Kraljevinom Danskom\nBeograd, 10.februar 2012.g.\nMinistarpoljoprivrede, trgovine, šumarstva i vodoprivredeDušan Petrović i ambasadorka Kraljevine Danske u Beogradu Mete Kjuel Nilsen potpisali su, dana 10. februara 2012. godine Sporazum za sprovođenje Programa podrške privatnom sektoru za voće, jagodičasto i bobičasto voće u južnoj Srbijikoji predviđa ulaganje od ukupno devet miliona evra.\nPONOVO UGOVOR O USLUŽNOM TOVU SVINJA\nVrbas, 10. februar 2012.g.\n"Neoplanta" mesna industrija iz Novog Sada potpisala je ugovor o uslužnom tovu svinja i za proizvodnju prasadi sa udruženjem odgajivača i lokalnom samoupravom u Vrbasu.\nOvo je prva takva ponuda u Srbiji prema farmerima nakon pauze od dve decenije a koja sadrži sve uslove i obaveze u ovom poslu za obe strane.\nMINISTAR PETROVIĆ OTVORIO PRVI INTERNACIONALNI SAJAM HRANE I PIĆA „FUDREKS”\nMinistar poljoprivrede, trgovine, šumarstva i vodoprivrede Dušan Petrović otvorio je danas prvi internacionalni sajam hrane i pića „FOODREX” (Food & Drink Expo), koji okuplja više od 120 profesionalnih inostranih kupaca iz 15 zemalja i preko 70 srpskih kompanija sa oko 100 domaćih prehrambenih brendova.\nPOLJOPRIVREDA OSLONAC SARADNJE\nMinistar poljoprivrede, trgovine, šumarstva i vodoprivrede Dušan Petrović sastao se 8. februara 2012. godine, sa ministrom hrane, poljoprivrede i stočarstva Republike Turske Mehmetom Mehdi Ekerom u Vladi Republike Srbije.\nPONUDA SUVIH ŠLJIVA NA IZMAKU\nNovi Sad, 8. februar 2012.\nU Srbiji su ostale veoma male količine suve šljive za izvoz, pogotovo one koja je prošla toplotni put, takozvano „čisto sušenje” na 80ºC.\nPrema prikupljenim podacima od izvoznika, u našoj zemlji, na ovakav način, nije proizvedeno više od 3.000 tona suve šljive. Preostale količine su sušene na klasičan način (dim) i u inostranstvu se sve manje troše.\n„OTKOS” O PŠENICI\nNa Televiziji Jesenjin u emisiji „Otkos”, večeras u 20,15 časova, prof. dr Miroslav Malešević, sa Poljoprivrednog fakulteta u Novom Sadu, odgovara na pitanja poljoprivrednika o stanju pšeničnih polja pod snegom i prihrani.\nPOČINJE ISPORUKA MINERALNOG ĐUBRIVA – ČEKA SE DIZEL\nBeograd, 8. februar 2012.\nIsporuka oko 11.000 tona mineralnog đubriva sa lagera Državnih robnih rezervi, a putem razmene za pšenicu i kukuruz, prema saznanju „AgroServisa”, iz fabrike u Pančevu, počeće u petak ili ponedeljak naredne nedelje.\nZahteve za ovaj aranžman podnelo je oko 9.500 registrovanih gazdinstava, od tog broja samo 3.000 je iz Vojvodine, jer mineralno đubrivo KAN, koji je u razmeni, ne odgovara sastavu zemljišta u Pokrajini.\nSUŠA I ZIMA ZAGREJALI BERZE\nNovi Sad, 7. februar 2012.\nNepovoljni vremenski uslovi za razvoj žitarica u svetu (suša u Argentini i mrazevi u Evropi) već sada utiču na cenu na svetskim berzama. Ako se uz ovo dogodi i zabrana izvoza pšenice iz Rusije, moguće je očekivati novi rast cena – tvrde analitičari u NVO „Agroprofit” u Novom Sadu.


Intersport na dve atraktivne lokacije u Nišu : Društvo : Južne vesti\nIntersport na dve atraktivne lokacije u Nišu\n10:00, 25. 1. 2022.\nFilozofija firme Intersport je jasna, što više uživaš u nečemu, češće ćeš to raditi. Zato se mi trudimo da vam po povoljnim cenama obezbedimo opremu za trening, a vaše je samo da se prepustite čarima sporta. Nalazimo se u vašem komšiluku, na dve lokacije: Vizantijski bulevar broj 1 i na Trgu kralja Milana broj 8.\nProšetajte do nas i uz pomoć naših ljubaznih prodavaca odaberite opremu bilo da je vaša strast fitnes, fudbal, odbojka, rukomet, joga, biciklizam, planinarenje, skijanje, ili pak bejzbol ili boks. Pored širokog asortimana opreme, nudimo vam i veliki izbor odeće i obuće, od patika za trčanje, do cipela za planinarenje, kao i obuće za slobodno vreme.\nU toku je veliko sezonsko sniženje na preko 6.000 artikala iz naše ponude, koje traje do 22. februara 2022. godine.\nUkoliko ipak propustite veliko zimsko sniženje, nemojte se brinuti jer vam nudimo i pogodnost trajno niske cene, na određen broj artikala kojih uvek ima u prodavnicama ili na sajtu.\nTo znači da uvek možete naći povoljno skijašku jaknu, duks za planinarenje, kao i patike za fitnes, a u ponudi je i trenažer prilagođen kućnim uslovima, ako baš tada odlučite da odradite jedan kardio trening iz udobnosti vaše dnevne sobe.\nVaše je samo da trenirate, a Interspot će se pobrinuti za sve ostalo.


Kako do bolje zaštite socijalnih i ekonomskih prava u Srbiji? | Otvorena Vrata Pravosuđa\nblogoviTemeUstavno pravoKako do bolje zaštite socijalnih i ekonomskih prava u Srbiji?\nMilijana Trifković - Pravna koordinatorka, A 11 - Inicijativa za ekonomska i socijalna prava\nEkonomskim i socijalnim pravima dugo je osporavan karakter prava, uz isticanje da se radi o smernicama i poželjnim ciljevima za države, koji su isuviše neodređeni da bi bili utuživi ili da iziskuju prevelike resurse da bi bili ostvarivi. Ipak, primeri uspešne zaštite tih prava su u tolikoj meri rasprostranjeni da ključno pitanje više nije da li se može obezbediti sudska zaštita ekonomskih i socijalnih prava, nego u kojoj meri je ta zaštita trenutno dostupna pred sudovima različitih zemalja i kako se ta zaštita može poboljšati.\nJedan od ključnih nedostataka u sistemu zaštite socioekonomskih prava je upravo taj što u praksi Ustavnog suda Srbije nema jasno postavljenih granica zakonodavcu kada je u pitanju ograničavanje socijalnih prava garantovanih Ustavom i uvođenje retrogresivnih mera - mera koje neminovno znače korak unazad u uživanju ovih prava. I u onim slučajevima u kojima su retrogresivne mere oglašene neustavnim (kao, na primer, kod ograničavanja prava na naknade u vezi sa povredama na radu) izostalo je osvrtanje na relevantnu praksu Komiteta za ekonomska, socijalna i kulturna prava – tela koje nadzire primenu Pakta o ekonomskim, socijalnim i kulturnim pravima, najvažnijeg međunarodnog ugovora kojim su garantovana ova prava. Komitet jasno navodi koje obaveze države imaju ako pribegnu usvajanju retrogresivnih mera kojima se ugrožavaju socioekonomska prava. Da je Ustavni sud podsetio zakonodavca na te obaveze, to bi moglo doprineti većoj opreznosti prilikom usvajanja budućih mera koje utiču na uživanje socioekonomskih prava.


“Budite sigurni, ljepša i srećnija vremena dolaze”\n“Republiko Srpska, srećan ti 30. rođendan! Nastala u miru, a odbranjena u ratu, Republika Srpska garant je opstanka našeg naroda u BiH i kao takva neoboriva je i trajna”, poručio je dr Milan Radović, zamjenik predsjednika SDS čestitajući građanima Dan Republike.\n„Poučeni stradanjima u Prvom i Drugom svjetskom ratu, Srbi su odlučno branili i odbranili svoja vjekovna ognjišta, te izvojevali najveću pobjedu srpskog naroda sa ove strane Drine – Republiku Srpsku”, istakao je Radović.\nOn je rekao da najvažnija bitka koju moramo voditi u miru jeste ona za bolji životni standard, veće plate i penzije, šansu da mladi ljudi ostanu i zasnuju svoje porodice ovdje, a ne da budu primorani sreću tražiti pod tuđim nebom.\n„Naša sveta istorija nas uči vrijednostima istinskog patriotizma i vjere u bolje sutra, a ljepša i srećnija vremena, budite sigurni, dolaze. Republiko, srećan ti rođendan!”, zaključio je Radović.\nNEWER POSTUN: Cijene hrane u 2021. porasle za 28 odsto\nOLDER POSTI naši roditelji su u temelju Republike Srpske


"Srbija spremna za nastavak dijaloga"\nPredsednica Vlade Srbije Ana Brnabić razgovarala je sa specijalnim predstavnikom Evropske unije za dijalog Beograda i Prištine i druga regionalna pitanja Zapadnog Balkana Miroslavom Lajčakom, saopšteno je iz Vlade Srbije, penosi RTS.\nU saopštenju se navodi da je Brnabić naglasila da je Srbija uvek posvećena razgovoru i da je spremna za skoriji nastavak dijaloga Beograda i Prištine pod okriljem Evropske unije, naglašavajući da Srbija ceni sve napore Unije u rešavanju ovog veoma važnog pitanja.\nKako se navodi, specijalni predstavnik Evropske unije Miroslav Lajčak očekuje da će se razgovori nastaviti već u julu i da je namera da se radi na ostvarivanju napretka i postizanju konačnog i sveobuhvatnog dogovora Beograda i Prištine. On je potvrdio da će Evropska unija insistirati na implementaciji svih ranijih dogovora. Lajčak, kako je objasnio, dijalog vidi kao platformu za rešavanje svih otvorenih pitanja.\nPredsednica vlade Srbije je, kako se navodi, ocenila spremnost da u agendi dijaloga bude implementacija dogovorenog iz Briselskog sporazuma, kao pozitivan signal i nadu da će se dijalog nastaviti u dobroj veri.


RUSI UMIRU ZBOG DIJETE Čak 63 odsto smrti povezano je sa željom da se smanje kilogrami, a ovo je GLAVNI RAZLOG\nNekih 63 odsto smrti u Rusiji prouzrokovano je bolestima povezanim sa lošom dijetom, navodi potrošački nadzor u zemlji. On promoviše volonterski "semafor" sistem označavanja namirnica.\nSistem označavanja je osmišljen, kako bi pomogao ljudima da razlikuju nezdravu od zdrave hrane. Oznake – zeleno, žuto i crveno – označavaju koliko masti, šećera i soli sadrži određeni proizvod i omogućavaju potrošačima da racionalnije donose odluke o kupovini namirnica.\n- Nekih 63 odsto smrti u Rusiji povezano je sa bolestima, uzrokovanih lošom dijetom. One češće pogađaju žene nego muškarce – navodi se u saopštenju.\nVolonterski "semafor" sistem označavanja namirnica pokrenut je ovog leta i dva velika ruksa proizvođača hrane su mu se pridružila. U decembru, najveći proizvođač hrane i pića – Pepsi Co – takođe se pridružio ovom sistemu, postavljajući oznake na određene proizvode.\n- Važno je da se shvati da "semafor" oznake ne odražavaju opasnost ili štetnost proizvoda po zdravlje. Potrošač je u stanju da svesno odabere koji proizvodi mogu da se konzumiraju bez ograničenja, a koji samo u malim količinama – stoji u saoštenju.\nPošto je sistem označavanja volonterski, nema roka do kojeg bi svi trebalo da počnu da ga se pridržavaju. Svi mogu da mu se pridruže, kada njegovi proizvodi budu spremni za takvu klasifikaciju.


Simpsonovi snimaju 29. i 30. sezonu Prolog\nAmerička televizija Foks prikazaće 29. i 30. sezonu animirane serije "Simpsonovi" koja je jedna od prvih uspešnih serija te televizijske kuće, i jedna od najuspešnijih i najcenjenijih u istoriji televizije.\nSerija je na početku privlačila po oko 15 miliona gledalaca po epizodi. Rekordna gledanost je bila sa 33 miliona ljudi za epizodu "Barts Gets an F", u oktobru 1990. godine, ali je gledanost narednih epizoda opala.\n"Simpsonovi" su osvojili 32 nagrade EMI koja se dodeljuje uspešnim TV-produkcijama. Serija je popularna u celom svetu i ima značajan uticaj na pop-kulturu. Snimljen je i istoimeni dugometražni film koji je premijerno prikazan 2007.


Jaguar Land Rover u potrazi za novim partnerima\n12 Nov 2019 - 20:42 Vesti Link\nTata grupacija, trenutni vlasnik kompanije Jaguar Land Rover, trenutno je u potrazi za novim partnerima tog britanskog proizvođača automobila, prenosi portal Vrele Gume. Kako se navodi, Tata grupacija je nedavno kontaktirala kompanije BMW i Geely, sa kojima je otpočela pregovore o partnerstvu.\nNaime, ovu informaciju prenosi Bloomberg, a koji se poziva na izvore upoznate sa ovom temom. Navodi se da Tata traži potencijalne partnere za Jaguar Land Rover, te da su svi pregovori trenutno u početnoj fazi. To znači da bi Tata grupacija mogla da otpočne pregovore i sa drugim kompanijama.\nPartnerstvo kompanija Jaguar Land Rover sa kineskim koncernom bi se svakako isplatilo britanskog proizvođaču automobila, posebno kada je u pitanju najveće tržište automobila na svetu, Kina. Naime, u toj zemlji je prodaja automobila JLR kompanije pala za ogromnih 50% u odnosu na prošlu godinu.\nSa druge strane, Jaguar Land Rover i BMW već imaju partnerstvo kada je u pitanju razvoj agregata i tehnologije elektrifikacije. Zbog toga bi i ovo partnerstvo verovatno bilo lakše zaključiti. Međutim, tokom avgusta koji je za nama, bivši izvršni direktor kompanije BMW, Herald Kruger, rekao je da BMW ne razmišlja o nikakvom partnerstvu.\nJoš uvek se ne zna kako su Geely i BMW odgovorile na ponudu Tata grupacije. Kineski koncern je rekao da ne vodi nikakve pregovore “sa Tata ili JLR kompanijama”. Sa druge strane, predstavnici kompanija BMW i Tata su odbili da daju komentare na ove navode.\nVerovatno je jedna od najvećih prepreka za bilo koje potencijalno partnerstvo, kada je u pitanju kompanija Jaguar Land Rover, upravo njena finansijska situacija, koja nije baš najsjajnija.\nčitanja : 362


Blinken: Zapad traži alternative ako Rusija blokira misiju u BiH - Direktno.ba\nHome » Blinken: Zapad traži alternative ako Rusija blokira misiju u BiH\nBlinken: Zapad traži alternative ako Rusija blokira misiju u BiH\nZapadne sile traže alternative kako bi osigurale međunarodne snage u Bosni i Hercegovini ako Rusija blokira obnovu mirovne misije koju podržava UN, izjavio je u utorak državni sekretar SAD-a Antony Blinken.\nRusija, saveznica Srba u BiH i članica Vijeća sigurnosti koja ima pravo veta, kritična je prema naporima UN-a u toj balkanskoj zemlji, ali je u novembru pristala na jednogodišnje produženje mandata UN-a za snage predvođene Evropskom unijom.\nOd tada su se odnosi Zapada naglo pogoršali s Rusijom koja je u februaru napala Ukrajinu, a čelnici Srba u Bosni i Hercegovni pojačali su separatističku retoriku, piše AFP.\n– Neka vrsta međunarodnih snaga s odgovarajućim mandatom neophodna je za pokušaj održavanja sigurnog okruženja u Bosni i Hercegovini – rekao je Blinken Odboru za vanjske poslove Senata odgovarajući na pitanje.\nOn je također rekao da SAD planiraju sa saveznicima o vanrednim situacijama poput ove.\n– Ako mandat ne bude obnovljen u novembru, pokušavamo osigurati da imamo nešto što će pružiti podršku – rekao je Blinken.\nRuska ambasada u Sarajevu ranije ovog mjeseca je upozorila da bi stav Zapada mogao uzrokovati “destabilizaciju” u Bosni, što je izazvalo strah od prelijevanja iz ukrajinskog sukoba.\nRuska izjava uslijedila je nakon što je visoki predstavnik u BiH, Christian Schmidt, kojeg Zapad podržava, ali ga Moskva ne priznaje, suspendovao kontroverzni zakon koji bi RS-u omogućio preuzimanje državne imovine na njihovom teritoriju.\nTagsAntony Blinken mirovna misija rusija un


Djilas: Vreme je da ljudi koji su protiv vlasti prestanu da se dele\nBeta 20. februara 2021. 15:35\nLider Stranke slobode i pravde (SSP), Dragan Djilas, izjavio je danas u Nišu da je „sedam meseci posle lažnih izbora vreme da ljudi koji su protiv ove vlasti prestanu da se dele“.\n„Jedina podela u opoziciji može da bude na one koji su protiv vlasti i koji nikada sa ovom vlašću ne bi radili, i na one koji kažu da su opozicija, ali bi sutra brže-bolje potrčali da udju u lokalne organe vlasti kada bih ih SNS pozvao“, rekao Djilas novinarima.\n„Sada smo u fazi borbe za izborne uslove: da nam se omogući da nas neko čuje, da se spreči pritisak na ljude koji glasaju da ne bi ostali bez posla, da ih neko ne bi fizički maltretirao, čega na žalost u Srbiji ima u ogromnom broju“, rekao je Djilas i da veruje da će se opozicija izboriti za promenu izbornih uslova.\n„Naravno da to neće biti idealni izborni uslovi, jer je to nemoguće dok su ovakvi ljudi na vlasti, ali verujem da ćemo doći do takvih uslova koji će omogućiti da nas ljudi čuju i da se smanji pritisak na birače“, kazao je Djilas.\nOcenio je da je gradjanima u Srbiji „dosta više ove vlasti i onih koji ih predstavljaju“.\n„Moramo da pokažemo ljudima da sutra u ovoj zemlji može da bude drugačije, da mi znamo kako to može da bude drugačije, da im pokažemo kako se može odnositi prema ljudima, kako ljudi mogu da imaju veće plate, odakle novac za to, kako da iskoristimo na najbolji mogući način ono što imamo“, izjavio je Djilas.\nPo njegovim rečima, SSP neće kritikovati ono što je vlast dobro uradila, ali će ukazivati na „vezu vlasti i mafije jer su postali jedno“.\nUkazivaće i na to, dodao je, da se daju subvencije stranim kompanijama za prljave tehnologije, da neko zadužuje Srbiju u milijardama evra, a da „nikog živog za to ne pita“.\n„Teško je govoriti o politici nakon što je preminuo tako veliki čovek kao Djordje Balašević. On je bio čovek koji je povezivao i narode i ljude drugih vera, čovek koji je spajao sve nas koji smo prošli teške istorijske trenutke i ratove. Mislim da će sutra doći vreme da mi pokušamo da spojimo ljude koji su danas podeljeni“, rekao je Djilas.\nKonferenciji za medije u Nišu prisustvovali su i zamenik predsednika Stranke slobode i pravde Borko Stefanović, potpredsednica Stranke slobode i pravde Marinika Tepić i predstavnici niškog odbora te stranke.


Kako je nastao Vallis – Vallis Technologies – mašine za flekso štampu\nUmesto prirode koja ga okružuje za nastanak firme važna je jedna druga specifičnost grada: u njemu se nalazi naučno-istraživačka stanica Petnica, organizacija koja se profesionalno bavi podrškom i obrazovanjem mladih koji prevazilaze nivo regularnih školskih programa, po čemu je jedinstvena na teritoriji srednje i jugoistočne Evrope.\nLaboratorije istraživačke stanice Petnica\nPodjednako značajna je Valjevska Gimnazija, ustanova osnovana 1870-te godine, posebna i poznata po specijalizovanom programu u oblasti matematike, prirodnih nauka i informatike po kome se razlikuje od drugih Gimnazija u okruženju, i koja okuplja i usavršava najtalentovanije đake iz celog regiona. Ljudi talentovani za prirodne nauke i tehniku ograničen su prirodni resurs i razbacani su po celoj zemaljskoj kugli. Za razliku od gotovo svega drugog što savremena tehnologija i industrija mogu masovno da proizvode najvrednije je ono što svima treba a postoji u vrlo ograničenim količinama na svetskom nivou.\nOve dve ustanove probudile su u ogromnom broju talentovanih mladih ljudi ljubav i strast prema nauci i tehnici i dale im podlogu da postanu vrhunski stručnjaci koji danas rade i stvaraju u najvećim svetskim kompanijama kao što su Google, Microsoft i Yahoo, i na katedrama najpoznatijih svetskih univerziteta, među kojima su Cambridge, Oxford i Princeton. Upravo ove dve ustanove stvorile su ambijent u kome može da nastane kompanija koja se bavi naprednim i sofisticiranim tehnologijama. I upravo zbog toga Vallis nosi ime sredine koja joj je omogućila da nastane i razvija se.


Vesti online / Vesti / Svet / Erdogan: Odluka o Bransonu potvrda nezavisnosti pravosuđa\nTurski predsednik Redžep Tajip Erdogan poručio je danas u tvitu upućenom predsedniku SAD Donaldu Trampu da je odlukom o oslobađanju američkog sveštenika Endrjua Bransona tursko pravosuđe potvrdilo da je nezavisno.\n- Dragi gospodine predsedniče, kao što sam uvek naglašavao, tursko pravosuđe nezavisno je donelo oslobađajuću presudu - napisao je Erdogan na svom Tviter nalogu.\nOn je izrazio nadu da će SAD i Turska nastaviti saradnju kao "saveznici što i jesu i boriti se zajedno protiv terorističkih grupa", prenosi Rojters.\nTramp je prethodno zahvalio Erdoganu, takođe na Tviteru, navodeći da SAD veoma cene to što je sud u Istanbulu oslobodio Bransona, te da će taj potez dovesti do "dobrih, možda odličnih odnosa" između SAD i Turske.\nBranson, čije je hapšenje izazvalo diplomatski spor između Turske i SAD i koji je živeo više od 20 godina u Turskoj uhapšen je pre dve godine, a od jula se nalazio u kućnom pritvoru.\nOn je sinoć napustio Tursku i otišao u Nemačku gde će, kako je rekao njegov advokati, provesti dva dana.\nSVET Tramp: "Dug i produktivan" razgovor sa Erdoganom


Završava se snimanje filma Nebo iznad nas - LookerWeekly.com magazin\nKaskaderskom scenom kod Brankovog mosta u Beogradu 25. septembra ujutru završava se snimanje debitanskog filma holandskog reditelja Marinusa Groothofa – Nebo iznad nas, koji prati živote troje ljudi različitih generacija tokom NATO bombardovanja 1999. godine.\nSnimanje je počelo 20. avgusta u Beogradu, film je sniman na više lokacija u samom centru Beograda, u Domu kulture Studenski grad, Tehnološko-Metalurškom fakultetu, Radio Televiziji Srbije na Košutnjaku, ulici Tadeuša Košćuškog, parku u Zemunu…\nReditelj i scenarista Marinus Groothof je povodom završetka snimanja filma izjavio: „Imamo samo još dva snimajuća dana. Počeli smo pre više od mesec dana a čini se kao da je prošlo mnogo više vremena. Bilo je sjajno gledati kako oživljavaju likovi i lokacije koji su postojali samo u scenariju. Snimanje je uvek intezivan proces i osećam se blagosloveno što radim sa ovako posvećenom ekipom, oni su ti koji su zaista učinili ovo mogućim“.\nAtmosfera je tokom celog procesa snimanja bila odlična, a umorna ali raspoložena ekipa sa velikim elanom privodi kraju rad na snimanju filma. Montaža filma počinje 1. oktobra dok se premijera očekuje početkom 2014. godine.


Čavka: Niko nema pravo da manipuliše brojem Bošnjaka u RS – ASinfo Portal\nČavka: Niko nema pravo da manipuliše brojem Bošnjaka u RS\nŠef Kluba Koalicije Domovina u Narodnoj skupštini RS Admir Čavka (SBB) rekao je da u Brisel mora biti upućen samo jedan popis stanovništva i to onaj kojega je verifikovala Agencija za statistiku BiH.\nDirekcija za evropske integracije BiH prije nekoliko dana je na prevod i verifikaciju dostavila i odgovor Zavoda za statistiku RS na Upitnik Evropske komisije koji se tiče broja stanovnika BiH.\n“U Brisel je morao otići samo jedan popis, a to nije onaj iz RS. Niko nema pravo da manipuliše sa brojem Bošnjaka u RS. Predstavnički dom Parlamentarne skupštine BiH usvojio je u martu 2006. godine Prijedlog zakona o izmjenama i dopunama Izbornog zakona BiH kojim je poništeno više od sto hiljada bošnjačkih glasova”, naveo je Čavka.\nNajznačajnija izmjena zakona tada se odnosila na registraciju birača – umjesto aktivne uvedena je pasivna registracija birača. To je značilo da je svaki punoljetni građanin koji dobije CIPS-ovu ličnu kartu automatski upisan u birački spisak.\n“Ovaj zakon nije smio biti usvojen do završetka povratka u BiH. Predstavnici Bošnjaka koji su u tom trenutku glasali za taj zakon treba sa snose punu odgovornost za ovaj katastrofalan propust. Bez ovoga zakona danas bi imali 12 poslanika i bez nas ne bi bilo većine u Narodnoj skupštini RS. Na taj način bi mnoga pitanja bila riješena, počev od bosanskog jezika, zapošljavanja povratnika i njihovog konačnog opstanka u RS. I jasno treba naglasati da je upravo bosnjačkim glasovima implementiran ovaj izborni zakon”, rekao je Čavka.


Zakon o sprečavanju diskriminacije osoba sa invaliditetom – Odbor za ljudska prava Vranje\n/ Srbija, Beograd 01. jul 2008. / Okončan je jednogodišnji ciklus aktivnosti usmerenih na praćenje implementacije Zakona o sprečavanju diskriminacije osoba sa invaliditetom. Na realizaciji projekta bile su angažovane i sledeće partnerske organizacije CUPS-a: Incijativa mladih za ljudska prava, Veliki – Mali, Udruženje studenata sa hendikepom, iz kruga i CHRIS Mreža Odbora za ljudska prava u Srbiji.\nNa konferenciji su bile predstavljene tri publikacije nastale kao rezultat projektnih aktivnosti, i to o diskriminaciji osoba sa invaliditetom, o invalidskim organizacijama i o dostupnosti objekata u\nposedu organa javne vlasti.\nUčesnici su govorili o samom projektu, obavezi države u vezi sa sprečavanjem diskriminacije osoba sa invaliditetom, kao i o sadržini objavljenih publikacija.\nNa konferenciji su učestvovali koordinator CUPS-a, Saša Gajin, pomoćnik ministra za rad i socijalna pitanja Vladimir Pešić, advokatica nevladine organizacije iz kruga, Violeta Kočić Mitaček, istraživač u Institutu za uporedno pravo u Beogradu, Predrag Vukasović, predsednica Udruženja studenata sa hendikepom Ljupka Mihajlovska i predsednik UO Udruženja, Nenad Minić.


Kako na poslovne rezultate utiče kada se osećate dobro?\nKada je IBM pitao svoje direktore širom sveta koje su to najvažnije liderske osobine danas, njihov odgovor je bio jednoglasan: kolaborativan, komunikativan, kreativan I fleksibilan. Direktori traže zaposlene koji će se stalno menjati i napredovati. Ovim zaposlenima prija promena, uče u hodu, često I iz tuđih iskustava, beleže ono što nauče. Potreba za ovim veštinama je složenost problema sa kojim se kompanije danas suočavaju i zahtev za inovacijama koje nisu više rezervisane samo za elitu I za top brendove. Inovacija je klučna stvar u ostvarivanju dobrih rezultata.\nAli evo novog problema sa kojim se direktori suočavaju: kolaboracija, komunikativnost, kreativnost i fleksibilnost su skup osobina koje su potrebne lideru, a one su različite od onoga što su lideri u poslu naučili u prošlosti. Decenijama su poslovne škole obučavale su lidere koji su bili dobro obučeni za oblasti kao što su logistika, nabavka, analiza i slično. Tek u skorije vreme kompanije počinju da primećuju da to nije dovoljno. Oni takođe moraju stvoriti okruženje i kulturu u kojima će ovi novi zahtevi moći da napreduju.\nPodsticanje kreativnosti i inovacija zahteva novu strategiju koja bi mogla da iznenadi neke poslovne lidere – rigorozan fokus na dobrobit organizacije i zaposlenih\n“Najuspešnije organizacije sada najviše pažnje usmeravaju na dobrobit zaposlenih kako bi dobili emotivnu, finansijsku i konkurentsku prednost.” kaže Tom Rath, voditelj istraživanja ponašanja na radnom mestu u kompaniji Gallup i ko-autor bestselera “Wellbeing”.\nGlavni mislioci ističu da je dobrobit potpuno drugačiji pojam od welnes-a, koji se fokusira isključivo na fizičko zdravlje zaposlenih I na koji trenutno firme obraćaju najviše pažnje. U SAD welnes program je uveden kako bi se kontrolisali i smanjili troškovi zdravstvenog osiguranja, koje uglavnom snosi firma. U drugim zemljama širom sveta takođe traže način kako da smanje sve veće troškove lečenja radne snage.\nNapad na dobrobit\nOrganizacije imaju jak razlog da budu preokupirane fizičkim zdravljem, obzirom da je ono direktno povezano sa troškovima firme. Širom sveta, stopa obolelih od srca i pluća, dijabetesa i gojaznosti naglo raste. Istraživanja pokazuju da je u Meksiku 32,8% stopa gojaznosti, a u SAD 31,8%. Trenutno je na svetu 1.5 miliona ljudi sa prekomernom težinom, a bar 25% od toga čine Kinezi. Studija iz 2011. Godine kaže da je u Meksiku dijabetes tipa 2 vodeći uzrok smrti.\nU isto vreme dok opada fizičko zdravlje, što predstavlja povećanu opasnost za poslodavce, sveprisutnost tehnologije tera da rade više stvari odjednom, što dovodi do preopterećenja.\nStres dosta doprinosi “eksploziji bolesti” kod razvijenih nacija širom sveta. Velike i brze promene u poslu, alati i tehnologije koje ljudi koriste čine posao kompleksnijim, zahtevnijim i stresnijim. Sve ovo se širi jako brzo i posao se lako prenosi i na život. Svi ovi faktori su moćni katalizatori u izgaranju zaposlenih i nedobrobiti, čineći dobrobit vrstu upravljanja rizikom.\nDa bi razumeli pozitivan uticaj dobrobiti, Steelcase istraživači su se ozbiljno bavili ovom temom u Evropi, Severnoj Americi i Aziji, istražujući koja je uloga radnog mesta u formiranju odnosa zaposlenih prema dobrobiti. Posle godina istraživanja, tim je došao do bitnog zaključka: Dobrobit je sistematska i holistička, obuhvata mnoge dimenzije, uključujući fizičke, saznajne i psihičke potrebe ljudi. Tim je došao do zaključka da mesta na kojima se ljudi sastaju da rade zajedno trebaju biti dizajnirana tako da imaju pozitivan uticaj na njihovu dobrobit.\nLoši zdravstveni rezultati mogu dovesti do loših poslovnih rezultata zbog odsustvovanja zaposlenih, nezgoda i povećanih troškova, tako da je došlo do fokusiranja na prevenciju toga. U isto vreme, raste i svest o tome da fokusiranje na dobrobit, kao mere predostrožnosti, ima ograničen uticaj kao poslovna strategija.\nIstraživači kažu da je fizičko zdravlje od bitnog značaja, ali fokusiranje samo na fizičko zdravlje može biti štetno po celokupnu dobrobit ljudi. Sa organizacione tačke gledišta, obraćanjem pažnje samo na fizičko zdravlje propušta se veća poslovna prilika: Dobrobit zaposlenih je kritičan put preko kojeg se mogu postići kreativnost i inovativnost koje su danas potrebne organizacijama da bi bile uspešne.\nI progresivnim poslodavcima se šalje poruka: “Danas smo svedoci naleta interesovanja za dobrobit zaposlenih. Kompanije žele da uvedu veće inovacije. Ubeđeni su da mogu dobiti pozitivne rezultate sa kreativnijom, posvećenijom i inovativnijom random snagom. U globalnoj ekonomiji, zasnovanoj na znanju i iskustvu, investiranje u dobrobit zaposlenih je u interesu posla.”


avio karte – Bankar.me\nTag Archives: avio karte\nCijena avionske karte u Rusiji više nego udvostručena\nApril 29, 2020 AVIO SAOBRAĆAJ, RUSIJA, SVE VIJESTI 0\nAvionske karte u Rusiji poskupile su i više nego dvostruko, piše ruski sajt Vedomosti.\nApril 24, 2020 AVIO SAOBRAĆAJ, PLANETA, SVE VIJESTI 0\nIzvršni direktor irskog avioprijevoznika Ryanair Michael OLeary rekao je da njegovi avioni neće poštovati “idiotska” pravila o sigurnosnoj razdaljini. “Ako srednja sjedišta moraju biti prazna, to će uništiti naš poslovni model”, kazao je.\nŠta treba da uradite ako ste kupili avio kartu a let je obustavljen\nMarch 3, 2020 AVIO SAOBRAĆAJ, Članci, CRNA GORA, SVE VIJESTI 0\nLetovi iz Crne Gore prema sjeveru Italije, odnosno ka Milanu i Bolonji, od subote 29. februara, privremeno se obustavljaju, u cilju sprječavanja širenja koronavirusa. Šta treba da urade putnici koji su već kupili karte za putovanje tokom marta u ova dva grada.\nBerlin planira da udvostruči porez na kratkim aviolinijama\nOctober 16, 2019 AVIO SAOBRAĆAJ, EVROPA, SVE VIJESTI 0\nZvanični Berlin planira da udvostruči porez na kratkim aviolinijama, u sklopu programa Njemačke za smanjenje emisije ugljendioksida, izjavio je jedan neimenovani zvaničnik njemačkog Ministarstva finansija.\nJuly 23, 2018 AVIO SAOBRAĆAJ, PLANETA, SVE VIJESTI 0\nAmerička federalna uprava za vazduhoplovstvo odbila je da reaguje po tužbi organizacije za zaštitu potrošača Flayers Rights i spriječi neprestano smanjivanje sjedišta u avionu.


Most preko Drine između Ljubovije i Bratunca, koji od srijede 16. marta nosi naziv "Bratoljub", biće završen do 1. novembra, izjavila je danas potpredsjednica Vlade Srbije i ministrica građevine Zorana Mihajlović i poručila da nikada nisu bili bolji odnosi između Srbije i Republike Srpske.\nMihajlović je obišla radove na izgradnji mosta u Ljuboviji zajedno sa potpredsednicom vlade RS i ministricaom građevine Srebrenkom Golić i ministrom saobraćaja Neđom Trninićem.\nMihajlović je rekla da nikada nije bila intenzivnija saradnja između Srbije i manjeg bosanskohercegovačkog entiteta Republike Srpske kao u prethodne dvije godine.\n"Vlada Srbije Aleksandra Vučića i Vlada RS Milorada Dodika su vlade koje i konkretno rade na sprovođenju sporazuma o paralelnim vezama Srbije i RS. Prije dosta godina je potpisan sporazum o paralelnim vezama, koji je potpisao tadašnji predsednik Boris Tadić, ali do prije dve godine vrlo malo se radilo na njegovoj realizaciji, što mogu da potvrde građani Srbije i Srpske", naglasila je ona.\n"Most će biti završen do 1. novembra, a slijede radovi na pristupnim saobraćajnicama i puštanje u rad graničnog prijelaza", kazala je Mihajlović.\nRadovi obuhvataju izgradnju mosta, pristupnih saobraćajnica izajedničkog prelaza, a vrijednost je 13 miliona eura.\nTaj most će za privrednike iz RS biti najkraća veza sa Koridoriom 11 i Lukom Bar.


BOGDANOVIĆ: Ako mogu 5 sati na splavovima, mogu na terenu još 45 minuta! Izjava bivšeg fudbalera postala hit! | Novosti.RS\nTokom poluvremena na nacionalnoj televiziji RTS u studiju su gostovali fudbalski stručnjaci koji su se bavili utakmicom Hofenhajm - Crvena zvezda.\nNakon 45 minuta igre Zvezda je imala rezultat koji bi joj doneo jedan bod (0:0), a tada je izjavom izdominirao nekadašnji fudbalski reprezentativac Jugoslavije Rade Bogdanović.\nRade Bogdanović je analizirajući prvo poluvreme istakao da se nada da Crvena zvezda može da izdrži još 45 minuta, ali je u tom prilikom pomenuo beogradske splavove.\n"Dosta je Zvezda energije potrošila, ali to je još 45 minuta. Kad mogu na splavu da provedu 4-5 sati, šta je još 45 minuta da odigraju", poručio je Rade Bogdanović.\nLiga Evrope FK Crvena zvezda FK Hofenhajm Rade Bogdanović\nNiti voditeljka zna da vodi okav program, ona samo zna da čita sportske vesti, a gost je trebao da dođe trezan u emisiju, neznam odakle ga iskopaše da bude gost ,gde se vidi da čovek mrzi Zvezdu , ovo je bruka za RTS ???\nOni samo i znaju da igraju na splavu a ono na terenu igranje je uzas.


PORTAL KRUG - KONKURS „STARA ZGRADA-NOVA FASADA“\nPrevious Article RAZVOJ DUALNOG OBRAZOVANJA I SPORTA\nNext Article KAKO DO „KRUGA“ DOK TRAJE EKSPERIMENT\nDirektorka Javnog preduzeća „Gradsko stambeno“ Dragana Bikić je istakla da je ideja bila da se još jedan jubilej preduzeća, odnosno, pedeset osmi rođendan proslavi dodelom nagrada, nagrađivanjem najboljih radova na učeničkom konkursu.\nZamenica gradonačelnika Kraljeva Marica Mijajlović pohvalila je ideju:\n- Ono što je dobro je da mi u početnim fazama, uključimo naše najmlađe, da vidimo kako oni razmišljaju i kako bi to oni sredili fasade, pa da negde sa tim ulaznim podacima pristupimo protokolarnim procesima i donesemo odluke na nivou grada. Dobro je da deca prepoznaju da te fasade treba da budu uređene, možda i iscrtane, ne samo crtežima, nego i da na licu mesta bude data mogućnost da ih oslikaju i ulepšaju naš grad. Svakako, ovo je divna izložba i primer dobre prakse i treba nastaviti sa ovakvim konkursima.\nOve godine su konkursom bile obuhvaćene sve osnovne škole na teritoriji grada Kraljeva i podeljeno je šest nagrada u kategoriji od prvog do četvrtog razreda i tri diplome i tri pohvale u kategoriji od petog do osmog razreda. Žiri je imao težak posao, s obzirom da je pristiglo dosta radova izuzetno talentovane dece, tako da je odlučio da pored šest prvobitno planiranih nagrada dodeli još pet pohvala. U žiriju su pored predstavnika „Gradskog stambenog“ bili profesori Umetničke škole u Kraljevu i to predstavlja nastavak tradicionalne saradnje sa Umetničkom školom koja je započeta prošle godine izborom najboljeg učeničkog rada za logo ovog javnog preduzeća.\n- Temom „Stara zgrada – nova fasada“ želeli smo da uz pomoć naših najmlađih sugrađana na neki način otvorimo sezonu uređivanja fasada u našem gradu i nadam se da ćemo danas svi zajedno shvatiti da grad može biti daleko lepši i sređeniji nego što je sad – poručila je direktorka Dragana Bikić.\ntekst i fotografije: zvanični sajt grada Kraljeva\nPost on: 11/03/2017 15:24:44\nOde ovo preduzeće u Nevladinu organizaciju!


Volonterizam najviše cijene ljudi kojima treba pomoć društva\n„Volonterizam u Evropskoj uniji je različito uređen u svakoj zemlji članici. Zbog toga je Evropska komisija odlučila da 2011. godinu proglasi Evropskom godinom volonterizma kako bismo vidjeli koja su rješenja najbolje urađena na evropskom nivou, a koja na lokalnom i državnim nivoima“, kazala je šefica Sekcije operacija za društveni razvoj, civilno društvo i prekograničnu saradnju Delegacije EU u BiH, Natalia Dianiskova tokom seminara „Mladi jugoistočne Evrope za Evropsku godinu volonterizma 2011“.\n"Prema našim istraživanjima, postoji razlika u procentu ljudi koji volontiraju na nivou EU. U zemljama poput Švedske volontira oko 40 posto stanovništva, dok je u zemljama poput Italije i Španije taj procenat ljudi uključenih u volontiranje manji od 10 posto" kazala je Dianiskova te dodala kako je u cilj Evropske godine volonterizma da se vidi kakva je situacija u tom pogledu i kako da se privuče pažnja na postojanje tih razlika. Prema njenim riječima u okviru EU odobrena su dva miliona eura za implementiranje programa koji se odnose na volonterizam. Svaka zemlja može da kandiduje svoj program i da preporuke kako nabolje urediti ovu oblast. Seminar o politici volontiranja u Jugoistočnoj Evropi se u Sarajevu održava od 20. do 25. juna 2011. godine.\nCilj seminara je da okupi sve ključne stakeholdere politike volontiranja u Jugoistočnoj Evropi kako bi razmijenili iskustva, najbolje prakse i znanja u definiranju i implementiranju volonterskih politika u JIE. Učesnici seminara su mladi iz cijele regije, a okuplja ih Mreža mladih jugoistočne Evrope (SEEYN) u koju je uključeno 16 nevladinih organizacija iz Albanije, BiH, Bugarske, Hrvatske, Kosova, Makedonije, Crne Gore, Srbije i Slovenije. Zamjenica šefa misije u Ambasadi Poljske u BiH Emanuela Suprowicz kaže da je u njenoj zemlji volonterizam na solidnom nivou. Također je mišljenja da je volonterizam u svakoj zemlji stvar dobre volje ljudi. Ona je istakla da je vrlo sretna što njena zemlja u narednom periodu preuzima predsjedavanje Evropskom unijom dok još traje Evropska godina volonterizma jer, kako kaže, jako je važno raditi na promociji volonterizma, postizanju kohezije društva i podizanju volonterizma na viši nivo.\nAida Daguda, direktorica Centra za promociju civilnog društva, smatra da se o volonterizmu treba više razgovarati jer je to potencijal koji svakom društvu može puno doprinijeti, a u BiH se, nažalost, taj potencijal ne koristi dovoljno. „Prema iskustvu u dosadašnjem radu širom BiH ima mnogo ljudi u ovoj zemlji koji žele učiniti nešto za zajednicu, da pomognu i da poboljšaju uslove života“ kaže Daguda. Međutim, njima treba podrška u vidu povoljnog zakonskog okvira za volonterski rad. Upravo je seminar prilika da se vidi kako je to u drugim zemljama uređeno.\nOpći utisak učesnika konferencije je da se volonterizmu ne poklanja pažnja koja bi trebala, ali ga cijene ljudi koji imaju neposredne koristi od volonterizma, ljudi kojima je potrebna pomoć u zajednici. S druge strane, ljudi koji volontiraju na taj način stiču nova iskustva, životna i radna. Volonterizam je prilika koju mladi bez posla ne bi trebali propustiti jer će im volontiranje u kompanijama, nevladinim organizacijama i vladinim institucijama omogućiti sticanje znanja i iskustva te olakšati pronalaženje posla. . Ovaj događaj podržava Vijeće Evrope- Evropska fondacija za mlade, Misija OSCE-a u BiH, Evropska komisija- program Mladi u akciji, Projekat tehničke pomoći organizacijama civilnog društva u BiH (TACSO BiH) i Centar za promociju civilnog društva (CSPC). Više informacija o Evropskoj godini volonterizna dostupno je na http://europa.eu/volunteering/


Al Dahra, vlasnik PKB: Stoka na farmama nije iscrpljena, uginuća su normalna kao i u svetu | Novinska agencija Beta\nEKONOMIJA | 28.07.2021 13:05 > 28.07 13:05\nStoka na farmama PKB-a, čiji je najveći deo imovine kupila kompanija Al Dahra iz Ujedinjenih Arapskih Emirata, nije iscrpljena, a normalno je da postoji odredjeni broj uginuća, saopštila je danas Služba za odnose sa javnošću Al Dahre.\n"Sasvim je normalno da na 17.000 životinja ima odredjeni broj bolesne stoke i uginuća", navela je ta služba na pitanja Bete, upućena direktoru Dušanu Radičeviću, povodom informacije u medijima da se krave muzu četiri puta dnevno i da zbog iscrpljenosti crkavaju, da javnost sumnja da će se ugasiti stočarska proizvodnja i da firma posluje sa gubitkom.\nU odgovoru se ističe da se uginuća koja se "dešavaju na farmama Al Dahre, dešavaju i na svim farmama u svetu".\nNa pitanje koliko je Al Dahra, od preuzimanja PKB-a, ugasila farmi krava, sa koliko grla i zbog čega, navedeno je da je "proizvodnja mleka kao i svaka druga proizvodnja".\n"Jedina, možemo je nazvati specifičnost, je u tome što su u ovom slučaju osnovna sredstva koja se koriste za proizvodnju krave. U tom smislu se biraju najefikasnije. U momentu kupovine osnovnih sredstava PKB-a, preuzete su i krave lošeg kvaliteta. Iz tog razloga je Al Dahra uvezla veći broj krava kako bi popravila genetiku", navodi se u odgovoru kompanije.\nDodaje se da je PKB u 2017. godini proizveo oko 54 miliona litara mleka, dok će Al Dahra u ovoj godini proizvesti 56 miliona litara.\nČetiri muže su uvedene, kako tvrdi u kompaniji, kako bi se podigla "efikasnost".\n"To nije ništa neubičajeno, tako se radi na svim kontinentima", objasnila je Služba za odnose s javnošću, bez preciznih podataka o tome da li je smanjen stočni fond.\nNa pitanje da li Al Dahra planira da potpuno ugasi stočarsku proizvodnju i bavi se preradom deteline lucerke, navedeno je da su komentari o gašenju stočarske proizvodnje, koji su se poslednjih dana pojavili u medijima, "apsolutno zluradi".\n"Tako nešto nikada nije izgovorio menadžment kompanije, a što je još važnije, to se uopšte ne razmatra. Al Dahra će nastaviti da se bavi stočarstvom, odnosno proizvodnjom mleka. Prerada lucerke je dodatni posao kojim će se Al Dahra baviti, što će posledično podići potencijal kompanije. Pored toga, namera nam je da kroz kooperaciju u čitav lanac uključimo i farmere koji nas okružuju", naveli su u Al Dahri.\nDemantovali su da Al Dahra zakupljuje zemljište od neprodatog dela PKB u čijem je vlasništvu ostalo oko 5.000 hektara, od čega je deo gradjevinsko zemljište.\nNa pitanje sa kolikim gubitkom posluje Al Dahra od preuzimanja kombinata pre tri godine, Služba za odnose sa javnošću je navela da "neto rezultat nije jedino merilo poslovanja jedne kompanije, pre svega imajući u vidu u kakvom je stanju preuzela imovinu u momentu kupovine i da nasledjena tehnologija nije bila u skladu sa najnovijim trendovima, kao i da velike investicije tek treba da daju rezultat".\n"PKB je u 2018.godini napravio gubitak od 22.671.359.000 dinara, dok je Al Dahra u 2019. napravila gubitak od 1.671.626.000 dinara. U 2020.godini je napravljen gubitak od 838.313.000 dinara. Smatramo da brojevi najbolje govore o tome kako se radi u Al Dahri, odnosno da je trend više nego očigledan i verujemo da ćemo uz sve investicije koje smo realizovali u poslednje dve godine, kao i sa onima koje nameravamo da sprovedemo, uskoro preći u zonu profita", navodi se u odgovorima kompanije.\nAl Dahra je na pitanje kolika je plata traktoriste i da li su od dolaska Al Dahre povećavane plate radnicima, navela da "zarade zaposlenih ne iznosi u javnost", kao i da je kompanija na zahtev sindikata za početak pregovora o kolektivnom ugovoru odgovorila "pozitivno".


Jahorina ekonomski forum u aprilu: U fokusu globalni ekonomski izazovi - Akta.ba\nJahorina ekonomski forum u aprilu: U fokusu globalni ekonomski izazovi\nNajveći poslovni događaj u Republici Srpskoj i BiH "Jahorina ekonomski forum", održaće se 26. i 27. aprila.\n29.03.2022. 08:52 / Izvor: Akta.ba\nOrganizatori foruma su na pres konferenciji saopštili da će “Jahorina ekonomski forum” okupiti brojne regionalne menadžere, političare, predstavnike akademske zajednice i diplomatskog kora iz desetak zemalja.\nNa forumu će učestvovati predstavnici iz Francuske, Austrije, Njamačke i Italije, te zemalja iz regiona.\nPredsjednik Organizacionog odbora ovogodišnjeg foruma Goran Račić najavio je na konferenciji za novinare na Jahorini da bi nakon uvodnog obraćanja peti „Jahorina ekonomski forum“ trebali otvoriti jednom sesijom o regionalnoj saradnji i održivom razvoju, na kojoj bi učestvovali predsjednici vlada Republike Srpske Radovan Višković i Srbije Ana Brnabić, kao i predsjedavajući Savjeta ministara Zoran Tegeltija.\n"Ove godine smo planirali da se bavimo post-korona ekonomijom. Ipak, najnoviji događaji izazvani sukobom u Ukrajini su nas natjerali da promijenimo temu koja sada glasi `Globalni ekonomski izazovi i prilike", rekao je Račić.\n"Otvoreni Balkan smo nametnuli kao jednu od centralnih tema. Cilj je da na ovom panelu, na kojem će učestvovati i ministar spoljne trgovine i ekonomskih odnosa u Savjetu ministara Staša Košarac, osim predstavnika koju učestvuju u projektu, pozovemo i predstavnike Federacije BiH /FBiH i Crne Gore koji ne žele u ovaj regionalni savez, kako bi nam objasnili zašto su donijeli takvu odluku", istakao je Račić.


Sloboda govora – Ivan Bačić\nIvan Bačić\tMisli\t 15 Oktobra, 2019 8 Oktobra, 2019 1 Minute\nInternet nam je doneo neograničenu mogućnost da komuniciramo naše ideje; svako može da pokrene blog, da objavi knjigu, ili da otvori YouTube kanal.\nRanije nam je za tako nešto trebala dozvola medijskih agencija ispred kojih su stojali takozvani čuvari vrata; urednici, producenti, vlasnici medijskih kuća.\nDanas, uz telefon, računar i internet, svako može da ima svoj onlajn magazin, izdavačk kuću, muzičku produkciju ili televiziju i isključivo od nas zavisi šta ćemo da kažemo, napišemo, otpevamo ili odsviramo.\nIako je tačno da je lakše objaviti svoj rad nego ikad, još uvek je teško doći do publike; tržište je zasićeno i publika i nikada nije prestala da očekuje sadržaj koji će biti zabavan, informativan ili kombinacija ta dva.\nU vremenu kada ljudska pažnja bombardovana sa svih strana, imamo vrlo malo vremena da steknemo nečije poverenje, pre nego đto taj neko klikne na idući link ili na neki drugi video ili pesmu…\nDa bismo uspeli da zadržimo nečiju pažnju moramo da se ističemo u odnosu na konkurenciju i da nudimo nešto što drugi ne nude; ili, ako nudimo isto što nude i drugi, moramo u tome biti mnogo bolji od njih.\nNa kraju, da bismo uspeli da steknemo publiku koja nam se vraća, neophodno je da naš rad rezonuje na emocionalnom i intelektualnom nivuo.\nObjavljeno 15 Oktobra, 2019 8 Oktobra, 2019\nPrevious Post Biti zauzet i stvarno nešto raditi\nNext Post Napred nije uvek na istu stranu


Predavanje za srednjoškolce o posledicama saobraćajnih nezgoda – GRAD Kruševac\nNaslovna » Obrazovanje » Predavanje za srednjoškolce o posledicama saobraćajnih nezgoda\nU okviru Programa za unapređenje bezbednosti saobraćaja grada Kruševca, u Prvoj tehničkoj školi organizovano je predavanje na temu “Posledice saobraćajnih nezgoda”. Sa srednjoškolcima je tom prilikom razgovarao pedesetjednogodišnji Milivoje Jevdosić koji je nakon saobraćajne nezgode na motoru ostao u invalidskim kolicima\nDa život može da se promeni u sekundi, te da bi kao učesnici u saobraćaju trebalo u svakom trenutku da imaju svest o tome, poruka je koju je Jevdosić iz invalidskih kolica želeo da prenese učenicima Prve tehničke škole.\nObjašnjavajući kako je pre deceniju i po nastradao na motoru, Jevdosić je rekao da za saobraćajnu nezgodu u kojoj je ostao invalid nije bio kriv, ali da ga je to što nije nosio zaštitnu opremu, koštalo toga da je danas u invalidskim kolicima.\n– Vozio sam motor godinama, znam vrlo dobro šta znači kada voziš a hoćeš da te vide devojke i zato vam kaže, kacigu na glavu, jer ništa nije važnije od vašeg života – poručio je Jedvosić đacima, dodajući da je u trenutku nesreće kacigu nosio na laktu umesto na glavi, te da je tako izgubio svaku šansu da se ublaže strašne posledice koje su usledile.\nDa je životna priča čoveka iz kolica ostavila snažan utisak na učesnike predavanja, moglo se videti na licima učenika koji sa pažljivo pratili izlaganje Jevdosića što, kako su objasnili organizatori predavanja, i jeste bila osnovna ideja, da se mladima na konkretnom primeru predstave moguće posledice nepoštovanja saobraćajnih propisa.\n– Kako bi učenici mogli da razviju svest i pravilan odnos o bezbednom učestvovanju u saobraćaju, pored niza edukacija koje organizujemo, odlučili smo se i za ovakvo predavanje o posledicama saobraćajnih nezgoda. Kroz svoju priču i iskustvo, Jevdosić je učenicima poslao osnovnu poruku, da vode računa i da budu pažljivi u saobraćaju – kazao je Vladan Radojević, nastavnik saobraćajne grupe predmeta i član Saveta za bezbednost saobraćaja grada Kruševca.\nRadojević je podsetio da su mladi najugroženija kategorija u saobraćaju, te da prema statističkim podacima, od deset mladih lica koja u Srbiji izgube život, petoro njih život izgubi upravo u saobraćajnim nezgodama.\nInače, Savet za bezbedednost saobraćaja grada Kruševca organizuje niz edukacija, radionica i seminara na temu bezbednosti u saobraćaju. Cilj ovih edukacija je upoznavanje sa posledicama nebezbednog ponašanja u saobraćaju, kao i unapređenje stavova i razvijanje svesti kod mladih o značaju bezbednosti u saobraćaju.\nU okviru Programa za unapređenje bezbednosti saobraćaja grada Kruševca, u Prvoj tehničkoj školi organizovano je predavanje na temu “Posledice saobraćajnih nezgoda”. Sa srednjoškolcima je tom prilikom razgovarao pedesetjednogodišnji Milivoje Jevdosić koji je nakon saobraćajne nezgode na motoru ostao u invalidskim kolicima Da život može da se promeni u sekundi, te da bi kao učesnici u saobraćaju trebalo u svakom trenutku da imaju svest o tome, poruka je koju je Jevdosić iz invalidskih kolica želeo da prenese učenicima Prve tehničke škole. Objašnjavajući kako je pre deceniju i po nastradao na motoru, Jevdosić je rekao da za saobraćajnu nezgodu u kojoj je…\nđaci nezgode predavanje saobraćaj škola srednjoškolci\t2018-11-19\nTag : đaci nezgode predavanje saobraćaj škola srednjoškolci\nPrethodni : Kako uštedeti od 22.000 do 78.000 dinara za 6 meseci\nSledeći : Zbog glasova dvojice penzionera novi izbori u Samostalnom sindikatu\n12. aprila 2021., 09:04


Izveštaj sa simpozijuma XXXVI Оktobarski zdravstveni dani\nXXXVI Оktobarski zdravstveni dani\nPreuzmite rad u pdf formatu Tradicionalni kragujevački 36. "Oktobarski zdravstveni dani" održani su od 28. do 30.10.2011. u isto vreme i na istom mestu kada i Sajam medicine, medicinske opreme i farmacije. Ovom skupu prisustvovali su i predstavnici zaječarske podružnice SLD-a i uredništva "Timočkog medicinskog glasnika": dr Tanja Janković i dr Saška Milisavljević, po pozivu prof. dr Dragana Milovanovića, glavnog organizatora "Oktobarskih zdravstvenih dana".\nOsnovna tema ovogodišnjih "Oktobarskih zdravstvenih dana". bila je "Dijagnoza i terapija zasnovana na dokazima iz validnih kliničkih studija i sistematskih pregleda". Simpozijum je prvog dana održavanja obuhvatio osam plenarnih predavanja i 27 poster prezentacija pored kojih je počasno mesto dobio i "Timočki medicinski glasnik", ljubaznošću glavnog organizatora skupa koji je i glavni urednik "Medicinskog časopisa" iz Kragujevca. S obzirom na to da je "Medicinski časopis" ovom prilikom slavio 50 godina izlaženja, jedna od četiri sesije, održane drugog dana simpozijuma, bila je posvećena najnovijim tokovima iz oblasti biomedicinskih istraživanja i periodične publicistike, sa naglaskom na izazove današnjice. U okviru te sesije su izlagali urednici poznatih srpskih časopisa: "Vojnosanitetski pregled", "Srpski Arhiv za celokupno lekarstvo", "Pons" iz Ćuprije, "Medicinski časopis" iz Kragujevca i časopis Medicinskog fakulteta u Kragujevcu.\nU okviru diskusije, nakon održane sesije, predstavnik "Timočkog medicinskog glasnika", dr Saška Milisavljević, pozdravila je skup, pozivajući prisutne da učestvuju i prezentuju svoje radove na predstojećim "Timočkim medicinskim danima", kao i da objavljuju svoje naučne i stručne radove u "Timočkom medicinskog glasniku". Poseban akcenat, dr Milisavljević dala je angažovanju mladih kolega koji svojim naučnoistraživačkim radom doprinose kvalitetu i sadržaju "Timočkog medicinskog glasnika" kao i "Timočkih medicinskih dana", koji za njih uvek obezbeđuju poseban prostor.\nU okviru stalne težnje za poboljšanjem kvaliteta i modernizacijom naše publikacije sa dugogodišnjom tradicijom, ovakvi skupovi umnogome doprinose održavanju stare i uspostavljanju nove saradnje sa kolegama. Ova saradnja je takođe značajna zarad razmene iskustava i diskusije o postojećim problemima publikovanja, naročito sa urednicima i članovima uredništava medicinskih časopisa u Srbiji, da bi postojeće prevazišli, podigli stepen kategorizacije i impakt faktor, kojima se teži. Od velike je važnosti i unapređenje organizacije i sadržaja svakih narednih "Timočkih medicinskih dana" zbog kojih su ovakve posete i saradnja sa drugim gradovim i zdravstvenimim centrima neophodne kako u Srbiji tako i u inostranstvu.\ndr Saška Milisavljević


FK PARTIZAN Beograd » Pobeda za kraj sezone i 2. mesto u prvenstvu\nPobeda za kraj sezone i 2. mesto u prvenstvu\n21/05/2016 u 21:17\nVojvodina pobeđena sa 3:2, a prvi pogodak Crno-belih (strelac Milenković) bio je jubilarni 100. pogodak Partizana u ovoj sezoni.\nCrno-beli su pobedom završili ovu dugu i napornu sezonu. U poslednjem 37. kolu Superlige su osvojili sva 3 boda protiv Vojvodine i na taj način odbranili 2. mesto na prvenstvenoj tabeli. Za nešto više od toga su šanse u ovom šampionatu odavno izgubljene…\nPartizan je odlično ušao u meč i već u 6. minutu je poveo sa 1:0. Korner sa leve strane izveo i danas odlični Mihajlović, ta lopta je prevarila golmana Kordića, pala je na drugu stativu, a tamo se fino „poklonio“ naš mlađani štoper Milenković i sa par metara glavom zakucao tu loptu pod prečku – 1:0 za Partizan, prvenac našeg mladog igrača, bravo Nikola!\nVojovodina je već u narednom minutu (7.) mogla da izjednači, kada je Meleg posle ubacivanja sa krila zakačio loptu koja je zamalo otišla pored stative, a u 13. minutu je prosto neverovatno kakvu šansu Božinov (posle sjajnog pasa Saše Ilića) nije pretvorio u drugi pogodak Partizana – nije loptu čak ni šutnuo, nego mu se ona odbila od noge, krenula ka golu, ali je otišla za koji centimetar pored stative..Brašanac je u 22. minutu bio u lepoj poziciji sa ivice kaznenog prostora, ali je slabo šutirao…\nIgrao se 26. minut kada Partizan povećava svoje vođstvo – solo akcija Nece Mihajlovića, koji paralelno sa ivicom šesnaesterca vuče loptu, a onda rezantnim udarcem sa sredine pogađa mrežu – 2:0 za Partizan!\nPartizan je u 29. minutu, preko Božinova, propustio novi veliki zicer – naš špic je šutirao posle pasa Mihajlovića dosta dobro, ali je golman Vojvodine zakačio tu loptu nogom i odbio je na stranu, a onda ubrzo stiže kazna…Igrao se 32. minut i tada je Partizan sam sebi zakomplikovao život – gruba greška naše zadnje linije u iznošenju lopte, Meleg uzima taj poklon, kreće sam ka Kljajiću i bez problema smešta loptu u mrežu – 2:1. Samo dva minuta kasnije (34.) zamalo izjednačenje, kada Nastić ulazi furiozno sa leve strane, šutira, ali Kljajić izbija loptu.\nDrugo poluvreme je proteklo u prvih petnaestak minuta prilično mirno, bez nekih prilika za gol, a onda u 61. minutu „ni iz čega“ Partizan dolazi i do trećeg pogotka večeras – dubinska lopta Božinova, Rosić uklizava sa namerom da izbije tu loptu, ali to čini tako nespretno da lobom vara svog isrčalog golmana Kordića, a lopta uleće u mrežu, na veliku radost naših navijača – 3:1 za Partizan!\nNakon ovog pogotka Vojvodina preuzima inicijativu, do kraja utakmice je lopta više vremena provela na našoj polovini, a Partizan je imao puno prostora za kontre i polukontre, no nije taj prostor umeo da iskoristi. Sa druge strane, ni Vojvodina nije stvarala neke velike šanse za gol, ali je postigla u 73. minutu, opet preko Melega, pravi evrogol – bila je to bomba sa 25 metara, a lopta je uletela pod samu prečku – 3:2. Pre i posle toga je sudija Nikolić više puta svirao svakakve „faulove“ oko našeg kaznenog prostora, pošteno je iznervirao navijače Partizana, no iz svih tih potencijalno opasnih situacija se srećom nije izrodilo ništa loše po naš tim.\nPartizan odigrao 55 utakmica i postigao 102 gola\nDanašnji gol Nikole Milenkovića, za vođstvo od 1:0 protiv Vojvodine, bio je 100. gol Partizana u sezoni 2015/16! Nakon toga se Partizan, golom Mihajlovića, odnosno autogolom Rosića zaustavio na cifri od 102 postignuta pogotka u ovoj sezoni!\nTi pogoci su postignuti: u prvenstvu (72 gola na 37 mečeva), u evropskim kvalifikacijama (10 pogodaka na 6 mečeva), u grupnoj fazi Evropa Lige (takođe 10 golova u 6 utakmica), a identičnim tempom su davani i u Kupu Srbije (opet 10 golova u 6 mečeva). Dakle sve ukupno 102 postignuta gola (pri čemu 20 postignutih „evropskih golova“ sigurno imaju posebnu težinu), u čak 55 zvaničnih odigranih mečeva, što je najveći broj utakmica koje je neki srpski klub IKADA odigrao u jednoj takmičarskoj sezoni!\nPartizan drugi u Evropi po broju produkovanih igrača iz svoje škole\nKao da sam se ponovo rodio...


Centar za društvena istraživanja - Održana međunarodna naučno-stručna konferencija "Usklađivanje zakonodavstva sa ACQUIS-em"\nOdržana međunarodna naučno-stručna konferencija "Usklađivanje zakonodavstva sa ACQUIS-em"\n16.12.2015. Održana međunarodna naučno-stručna konferencija "Usklađivanje zakonodavstva sa ACQUIS-em" Dana 16. decembra 2015. godine, Centar za društvena istraživanja Internacionalnog Burč univerziteta je bio domaćin međunarodnoj naučno-stručnoj konferenciji ne temu “Usklađivanje zakonodavstva sa ACQUIS-em” na kojoj je sudjelovalo 130 učesnika iz Bosne i Hercegovine i regiona.\nKonferencija je organizovana u saradnjii Centra za društvena istraživanja i Direkcije za evropske integracije Vijeća ministara Bosne i Hercegovine kao rezultat potpisanog sporazuma o saradnji u mjesecu augustu 2015. godine. Organizatori su izrazili veliko zadovoljstvo održanim naučnim skupom, te istakli da je ovo samo jedan od mnogih zajedničkih projekata Direkcije i Centra.\nKonferencija je bila organizirana u tri zasebna panela sa temama koje su trenutno vrlo aktuelne unutar EU. Tako su panelisti govorili o različitim aspektima iz sljedećih oblasti:\nSigurnost hrane, veterinarstvo i zaštita zdravlja bilja u kontekstu pristupa Evropskoj uniji,\nPravda, sloboda i sigurnost u kontekstu pristupanja Evropskoj uniji, i\nHarmonizacija pravnog okvira u oblasti zaštite potrošača sa posebnim osvrtom na korisnike finansijskih usluga.\nNajistaknutiji stručnjaci iz navedenih oblasti, kao što su Prof. dr. Meliha Povlakić sa Pravnog fakulteta Univerziteta u Sarajevu i Prof. dr. Tatjana Josipović sa Pravnog fakulteta Sveučilišta u Zagrebu, prisustvovali su i predstavili naučne radove sudionicima konferencije.\nUz konferenciju je publikovan i zbornik radova sa ukupno 25 naučnih članaka. Centar za društvena istraživanja će u narednom periodu nastaviti daljnje aktivnosti, a poseban fokus će biti na organizaciji stručnih seminara iz pravne oblasti.